Raciv Qandi — Vikipediya\nRaciv Ratna Qandi 20 avqust 1944[…], Bombey – 21 may 1991[…](hind राजीव गाँधी, 20 avqust 1944, Bombey, Britaniya Hindistanı — 21 may 1991, Tamilnad) — hind siyasi xadimi, 1984—1989-cu illərdə Hindistanın baş naziri.\nhind राजीव गाँधी\n31 oktyabr 1984 — 2 dekabr 1989\nVişvanat Pratap Sinqh\n20 avqust 1944\n21 may 1991 (46 yaşında)\nHindistan Milli Konqresi\n3.1 20 may 1991-ci il, Nyu-Dehli.\n3.2 21 may 1991-ci il, Cinay\n3.3 21 may, 1991-ci il, Cənubi Hindistan, Vişakapatam\nRaciv (solda) anası İndira Qandi, babası Cəvahirləl Nehru və kiçik qardaşı Sancay ilə. 1940-cı illərin sonu\n20 avqust 1944-cü ildə İndira Qandi və Feroz Qandi ailəsində anadan olmuşdur. Raciv babası Cəvahirləl Nehrunun evində böyüyüb. Hindistanda seçilmiş bir məktəbdə, daha sonra London Universiteti və Kembric Universitetinin Triniti Kollecində təhsil almışdır. 1965-ci ilin yayında Raciv İtaliyadan Sonya Qandi ilə görüşdü. Sonya ilə ingilis dilini öyrəndi və Raciv mühəndis-mexanik ixtisasında təhsil aldı. 1968-ci ilin yanvarında Raciv və Sonya Dehlidə evləndilər. 1970-ci ilin iyun ayında onların oğlu Rahul, 1972-ci ilin yanvarında qızları Priyanka anadan oldu.\n1968-1980-ci illərdə Hindistana qayıtdıqdan sonra Hindistan Havayollarında pilot, sonra isə ekipaj komandiri olaraq çalışdı. Bu dövrdə heç vaxt siyasi karyera haqqında düşünməyən Racivi yalnız qardaşının ölümündən sonra parlamentə üzv olmağa razı sala bilirlər..\nÖlkənin tarixində ən gənc baş nazir xarici siyasətə Hindistanın qonşu ölkələrlə dostluğunu prioritet seçməklə başladı. Raciv 1985-ci ildə Moskva və Vaşinqtona ilk səfərləri zamanı bildirdi ki, Hindistan bölgədə ümumi sülh mühiti və əməkdaşlığı yaxşılaşdırmaq üçün qonşularla danışıqlara başlayıb. Həmçinin ABŞ Konqresidəki çıxışında yaradılmış Cənubi Asiya ölkələrinin regional əməkdaşlıq Assosiasiyasının ümumi konturlarını təsvir etdi və bildirdi ki, CARİƏA (o zaman Cənubi Asiya regional iqtisadi əməkdaşlıq Assosiasiyası) 1985-ci ildə yaradılacaq.\nRaciv dünya miqyasında nüvə tərk-silahının ən qızğın tərəfdarı kimi çıxış edirdi. O, 1988-ci ilin iyununda məşhur nüvə tərk-silahı üzrə Fəaliyyət Planını Birləşmiş Millətlər Təşkilatına təqdim etdi. Bundan qabaq (nüvə silahından azad və qeyri-zorakı dünyanın prinsipləri haqqında) sovet lideri Mixail Qorbaçovla Dehli bəyannaməsini imzalmaqla və “altı ölkə, altı qitə” təşəbbüsü ilə çıxış edib bu ideyaları fəal şəkildə irəli sürürdü.\nHakimiyyətinin ilk ilində baş çəkdiyi ən önəmli dünya paytaxtları Moskva və Vaşinqton oldu, lakin Pakistana və vəzifədə olduğu son ildə Çinə səfəri dünya ictimayyətinin diqqətini daha çox çəkdi.\nBaş nazir Raciv Qandi Ram Kişor Şukla ilə 1988-ci ildə\nCəvahirləl Nehrudan sonra Raciv otuzillik fasilədən sonra Pakistan və Çinə səfər edən ilk baş nazir idi. Vəzifə müddətinin sonuna doğru 60-dan çox xarici səfərə çıxdı. O, BMT Təhlükəsizlik Şurasının beş daimi üzvü daxil olmaqla bütün başlıca dövlətlərdən əlavə, Maldiv, Mavriki və Myanma daxil olmaqla bütün qonşu ölkələrə səfər etdi. Qandinin bioqraflarından biri Nikolas Nugenti deyir:\nRaciv bölgə polisi rolunu öz üzərinə götürmək və ən önəmlisi, başqalarına bu rola iddialı olmaq imkanı verməmək üçün Hindistanı yetərincə güclü görmək istəyən ilk baş nazir deyildi. Bununla belə, onun üç balaca qonşuya qarşı siyasi kursu xaric siyasi məqsədlərə yetmək üçün Hindistanın hərbi gücündən istifadə etməyə daha çox meylli olmasından xəbər verirdi. O, bir tərəfdən regional əməkdaşlığın eksponenti idi ki, bu da CARİƏA-da öz əksini tapırdı. Digər tərəfdən, Hindistanın özünü bölgənin sahibi və idarəçisi saymasında qonşu ölkələrdən heç birinin şübhəsi olmasın deyə, əlindən gələni edirdi. Hindistanda “Raciv Qandi doktrinası” haqda söhbət dolaşır. O, eyni zamanda xarici səfərlərdə sülh və tərk-silah ideyalarını rəhbər tutur, ölkəsində isə Hindistanın silahlı qüvvələrinin tarixdəki ən irimiqyaslı silahlanmasına başçılıq edirdi.\nHindistanda silahlanmanın inkişafı, əslində, 1963-cü ildən başlasa da, Raciv hakimiyyət sükanını ələ alan kimi, bu prosesə yeni təkan verdi. Müdafiə xərcləri beş il ərzində ikiqat artdı və onun baş nazirliyinin son iki ilində artıq bütün dövlət məsrəflərinin, demək olar, 20%-ini təşkil etdi. Silahlı qüvvələrin modernləşdiriliməsi İsveçdən haubitsaların (bunlar Karqildə əməliyyatın gedişində özünü yaxşı göstərdi), Böyük Britaniyadan təyyarədaşıyan “Virat”gəmisi, Avropanın “Bəbir” və Rusiyanın “MiQ-27”-lərindən savayı, Fransadan “İlğım-2000” qırıcılarının alınmasını ehtiva edirdi. Rusiyadan lizinqə götürülmüş “çakra” sualtı qayığı atom sualtı qayığı olan Hindistanı ilk qeyri-nüvə dövlətinə çevirdi. Beləliklə, Hindistanın HDQ ölkə sahillərindən yüz millərlə uzaqda dünya okeanının dərinliklərində hərəkət etmək imkanı əldə etdi.\nRaciv Qandinin baş nazirliyi dövründə Hindistanın ümumi sayı 99 vahid olan HDQ iki təyyarədaşıyan, 12 sualtı qayıq, 21 keşikçi gəmi və 5 esminesdən ibarət idi. Bu, dənizdən istənilən hücumu dəf etməyə kifayət idi. Raciv Qandi deyirdi: “Hindistanın müdafiəsini təmin etmək üçün Hindistana gələn dəniz yollarına tam şəkildə nəzarət etmək lazımdır”.\nHindistan ən böyük silah idxalatçısı olaraq qalsa da, Qandi hökuməti müdafiə istehsalı proqramları və istehsalatın lokallaşmasına güclü təkan verdi. 1988-1989-cu illərdə yer-hava sinifli “Trişul” və yer-yer sinifli “Prithvi” raketləri uğurla sınaqdan keçirildi və silahlanmaya qəbul edildi. Bir neçə aydan sonra 1500 mil mənzillik ballistik “Aqni” raketi uğurla sınaqdan keçirildi və Hindistan Rusiya, ABŞ, Fransa, Çin və İsraillə bərabər “raket istehsalçısı ölkələrin klubu”na daxil oldu.\nRacivin dövlətçilik yanaşmasının təməlində, əslində, görkəmli anası və sələfi, əzmkar iradəsi və siyasi liderliyi 1971-ci ildə Hindistan silahının ölkəyə ən böyük qələbəsini təmin etmiş İndira Qandinin sarsılmaz cəhdi dururdu.\nRacivin ölkənin müdafiə qabiliyyətinə verdiyi təkanı həm Vacpainin, həm də Manhon Sinqhin hökuməti davam etdirdi. Bədxahların ədalətsizcəsinə zəif müdafiə naziri kimi qiymətləndirdiyi Entoni də son onillik ərzində Qandinin başladığı hərbi qüdrətin artırılması və silahların modernləşdirilməsi prosesinin fəal şəkildə inkişaf etməsi üçün əlindən gələni etdi.\n“Aqni-5” raketi, əsas döyüş tankı “Arjun”, “Herkules” C-130J hərbi nəqliyyat təyyarəsi, qayığa qarşı P-81 təyyarəsi, “Vikramaditya” və “Arihant” təyyarədaşıyanları – bunlar Hindistanın “Raciv doktrinası”na necə əməl etdiyinin yalnız cüzi nümunələridir.\nZəhmli anasına baxanda Raciv daha sabitqədəm və barış ruhlu siyasətçi olub. Baş nazir seçiləndən sonra bürokratik aparatı ixtisar edir və hind biznesini canlandırmaqdan ötrü yeni iqtisadi islahatlar keçirir. Maraqlıdır ki, anası Sovet İttifaqı ilə sıx dostluğa üstünlük verirdi, Raciv isə, əksinə, Birləşmiş Ştatlarla münasibətləri möhkəmləndirməyə çalışır.\nHindistanı Hind okeanının superdövlətinə çevirmək üçün onun iddialı planları var idi.\nO, ölkənin silahlı qüvvələrini gücləndirməyə başlayır.\nBununla belə, Raciv də anası kimi qəflətən Hindistanın bütövlüyünü təhdid edən problemlə üzləşir. Lakin bu dəfə problemin kökü ölkə hüdudlarından kənardadır. 1983-cü ildə Hindistanın cənub sahilindən 150 km məsafədəki Şri Lanka adasında iğtişaş alovlanır. Əvvəllər etnik azlığın sıxışdırdığı tamillər müstəqillik uğrunda coşqun mübarizəyə başlayırlar. Adanın şimalında və qərbində yaşayan 3 milyon induist tamil Şri Lanka əhalisinin 20%-ni təşkil edir, qalanı isə buddaçı sinqallardır.\nŞri-Lanka Britaniyanın əsarətindən 1948-ci ildə azad oldu və sinqal çoxluq tamil azlığı sürətlə qısnamağa başladı.\n1983-cü ildə Velopilay Braphakaranın komandanlığı ilə “tamil pələngləri”nin başçılıq etdiyi qəzəbdən yoğrulmuş silahlı üsyan qızışır. Sinqal çoxluqlu Şri Lanka hökumətinin və ordusunun reaksiyası son dərəcə amansız olur. Tezliklə tammiqyaslı vətəndaş müharibəsi başlanır.\nŞri-Lanka vətəndaş müharibəsinin Hindistan üçün problemi bundan ibarət idi ki, 50 milyondan çox tamil ölkənin Şri-Lankaya yaxın olan sahilyanı Tamilnad ştatında yaşayır. Orada da ayrıca tamil dövləti haqda tələb irəli sürülür. Hindistan hökuməti nəinki qiyamçıları bağışlayır, hətta onların hazırlığı və mütəşəkkilliyinə yardım edir. Raciv eyni zamanda qiyamçılara müxtariyyət verməyə çağırmaqla sülh razılaşmasının əldə edilməsində Şri-Lanka hökumətinə köməyini təklif edir.\nHindistanın böyük və regional dövlət olduğunu nəzərə alan Şri-Lankanın prezidenti Cay Vardin könülsüz olsa da, danışıqlara gedir. Lakin növbəti iki ildə getdikcə aydın olur ki, hökumət problemin hərbi həllinə üstünlük verir. O, tamillərin dayağı olan Cafna yarımadasının dənizdən mühasirəsini təşkil edir ki, bu da kəskin şəkildə ərzaq çatışmazlığına səbəb olur. Sonra isə hərbi əməliyyat başlanır.\nNəhayət, 1987-ci il iyununda Racivin səbri tükənir. Hindistanın HHQ-nin AN-24 nəqliyyat təyyarələri sahilyanı bazadan havaya qalxır. Qırıcıların müşayiət etdiyi təyyarələr Cafna yarımadasına azuqə atır. çoxları bunu qanunauyğun humanitar aksiya kimi alqışlayır. Şri-Lankanın üzərindən sərbəst şəkildə uçan hind təyyarələri sanki vurğulayır ki, Hindistan istədiyi yerdə öz iradəsini diqtə etməyə qabildir.\nCay Vardin hökuməti dərhal ciddi danışıqlara başlayır və 1987-ci il 29 iyulda müqavilə imzalanır. Müqaviləyə görə, Hindistan sülhməramlı qüvvələr göndərməklə tamil pələngləri ilə Şri Lanka hökuməti arasında vasitəçi olacaq.\nSinqallar 1987-ci il 30 iyulda Kolomboda müqaviləyə kəskin şəkildə etiraz edirlər. Raciv Şri-Lankanın paytaxtında fəxri gözətçilərin qarşısından keçərkən dənizçilərdən biri ona hücum edir.\nYeni sülh müqaviləsi müharibənin qarşısını ala bilmir və Hindistanın sülhməramlı qüvvvələri tezliklə tamil pələngləri ilə münaqişəyə cəlb edilmiş duruma düşür. Tamilnadedə narazılıq yetişməyə başlayır ki, Hindistan açıq şəkildə sinqalların tərəfində durub və nəticədə Racivin xeyirxahlıq imicinə böyük zərbə dəyir.\n1989-cu ilin dekabrında keçmiş maliyyə naziri, hazırda Canata Partiyasına başçılıq edən Vipi Sinq ümumi seçkilərdə Racivin Konqres partiyasını məğlub edir.\nHindistanın Şri-Lankadakı sülhməramlı qüvvələri 1500-dən çox əsgər itirib və yeni hökumət onları adadan çıxartmağa başlayır. 4 aydan sonra hər şey başa çatır, lakin müharibə davam edir. Şri Lanka ordusunun tamillərə hücumu təzələnir.\nTamillərin bəzi qrupları sülhün əldə edilməsi xatirinə məhdud muxtariyyətə razıdır, lakin “pələnglər” tam müstəqillik əldə etmək niyyətindədirlər. Onlar yeni qorxunc silahdan – “canlı bomba”lardan istifadə etməyə başlayırlar. 1987-ci ildə ilk terakt baş verir: Şri Lanka ordusunun bazasına girən yük maşını partlayır və 50 nəfər həlak olur. Raciv müxalifətin lideri kimi bildirir ki, əvvəvlki kimi vahid Şri-Lankanın lehinədir və hesab edir ki, Hindistanın qüvvələri durumu sabitləşdiməyə kömək etməlidir.\n1991-ci ilin mayında Canatanın koalisiyası dağılır və ümumi seçkilər keçirilir.\nBraphakaran narahat olur ki, Raciv hakimiyyətə qayıtsa, çox güman ki, Şri-Lanka hökumətindən gizlicə məhdud müxtariyyəti qəbul etməyə hazır olan tamil qruplarına yenidən yardım etməyə başlayacaq. “Pələnglər”ə təzyiq son dərəcə artır və o, “tamil pələngləri”ni Racivi öldürməyə çağırır. Əməliyyat “pələnglər”in kəşfiyyat rəisi Svirasana tapşırılır.\nSvirasan 1991-ci il mayın əvvəlində Cənubi Hindistanda Suxa və Danu adlı iki tamahgir qızı tamillərə hüsn-rəğbət göstərən Nalini adlı hind qadını ilə tanış edir. Suxa və Danu möhkəm əqidəli “tamil pələngi”dirlər. Onlardan biri Raciv Qandini məhv edəsi bomba olacaq.\nRaciv mayın II yarısında Cinaya gəlməlidir ki, 21 mayda axşam Şriprumbudurda mitinqdə çıxış etsin.\nSvirasanın planı belədir: paltarının altında partladıcı olan qızlardan biri Racivə yaxınlaşacaq ki, onun boynuna girlyand keçirtsin. Hər şeyin lap inandırıcı görünməsi üçün qızın yanında yerli fotoqraf da olacaq.\n20 may 1991-ci il, Nyu-Dehli.Redaktə\nRaciv Qandi gündüz saat 3-də seçki kampaniyasının son mərhələsinə gəlir. O, Cənubi Hindistana turneyə çıxmaq niyyətindədir.\nBu arada Cinayda Svirasan Raciv Qandi əməliyyatına hazırlığı başa çatdırır. İnsan-bomba qismində Danu seçilib. Onun əynində yaşıl-narıncı rəngdə şalvar və on kiloqrama yaxın partladıcı olacaq.\n21 may 1991-ci il, CinayRedaktə\nSvirasan və onun insan-bombası 3.30-da yerli fotoqrafla görüşürlər. Onlar birlikdə Şriprumbudura gedən avtobusa əyləşirlər.\n21 may, 1991-ci il, Cənubi Hindistan, VişakapatamRedaktə\nAxşam saat 6.30. Raciv öz təyyarəsində Cinaya uçur. Yerli fotoqraf mitinqdə Danu ilə əllərində girlyandlar olan bir qrup qadının fotoşəklini çəkir. Svirasan sanki jurnalist kimi əlində bloknot yaxınlıqda durub.\nAxşam saat 10-da həyəcanlanmış kütlə meydana girən Raciv Qandini salamlayır. Raciv camaatın arasından keçərkən hədiyyələri qəbul etmək üçün bir neçə dəfə dayanır.\nGirlyandlı qadınlar ona yaxınlaşır, biri sanki onun ayağını öpmək üçün aşağı əyilir... Qəflətən partlayış baş verir. Raciv və daha 14 nəfər həlak olur…\nƏvvəlcə hesab edilirdi ki, bomba məsafədən idarə olunub. Amma sonra qadının gövdəsində naqillər və qurşağın qalıqları tapılır. Bir qadının başı tapılır. Bu dəhşətli fotoşəkillər mətbuatda çıxır və televiziyada göstərilir. Sonra kameranı tapırlar. Həlak olanlardan biri fotoqraf idi. Onda üç qadının və sanki, onlara dəxli olmayan bir kişinin fotoşəkli var.\nFotoşəkil dərc ediləndə qaçqın tamillər kişinin Svirasan, qadının isə Cinayda Nalini ilə birlikdə yaşamış qız olduğunu bildirirlər.\nSvirasana görə, 1 milyon rupi mükafat elan edilir. Nəhayət, məlum olur ki, o, Banqalordakı evlərdən birində gizlənir.\nAvqustun 18-də səhər polis binanı hücumla götürür. Aydın olur ki, Svirasan özünü güllələyib, digər altı tamil isə sianid içib. Cinayətkarlar tanınandan sonra Hindistan Braphakaranın təhvil verilməsini tələb edir. Lakin o, 2007-ci ildən Şri Lankaın şimal-qərbində azadlıqdadır.\n24 may 1991-ci ildə Nyu-Dehlidə Timmurdimada Nehrunun evindəki matəm mərasimindən sonra Raciv Qandinin meyidini Cuna çayının sahilində yandırırlar.\nRaciv Qandi: döyüşçü xarakterli baş nazir\n↑ 1 2 3 4 5 6 7 8 Rajiv Gandhi. // CulturalIndia.net\n↑ 1 2 Rajiv Gandhi // Encyclopædia Britannica (ing.).\n↑ Rajiv Gandhi. // journal\n↑ "Раджив и его младший брат Санджай | Институт социально-политических исследований". 2014-02-26 tarixində orijinalından arxivləşdirilib. İstifadə tarixi: 2018-11-02.\nMənbə — "https://az.wikipedia.org/w/index.php?title=Raciv_Qandi&oldid=6012858"\nLast edited on 21 iyun 2021, at 09:28\nBu səhifə sonuncu dəfə 21 iyun 2021 09:28 tarixində redaktə edilib.


“Atəşgah” “İlin Sığorta Şirkəti” adına layiq görülüb - Biznes portal Finance Time\nBakı, FinanceTime. Insure.az onlayn sığorta portalı 2018-ci il ərzində bütün sığorta şirkətlərinin iştirak etdiyi “İlin sığorta şirkəti” bölməsi üzrə vətəndaşlar tərəfindən aparılmış səsvermənin nəticələrini elan edib. Vətəndaşlar tərəfindən verilmiş səslərin nəticəsinə görə “Atəşgah” 2018-ci ilin sığorta şirkəti elan edilmişdir.\nSəsvermədə ölkədə fəaliyyət göstərən 22 sığortaşirkəti iştirak etmiş, ümumilikdə 401 sayda səs toplanmışdır. Qeyd edək ki, səsvermə vətəndaşların sığorta şirkətlərinin müştərilərə yanaşması, onların sığorta məhsul və xidmətlərindən məmnunluqları əsasında formalaşmışdır.\nArtıq 23 ildir ki, fəaliyyət göstərən “Atəşgah” SŞ. 2003-cü ildə Azərbaycan sığorta şirkətləri arasında ilk olaraq İSO 9001:2000 beynəlxalq standartı üzrə idarəetmə sistemində keyfiyyətə nəzarət üzrə sertifikat almışdır. 20-dən çox sığorta növü üzrə xidmətlər təklif edən şirkət paytaxda ve regionlarda 30-a yaxın filialı ilə təmsil olunur.\nYüksək etibarlılıq imicinə sahib olan “Atəşgah” SŞ 1996-ci ildə yaranıb.. Şirkət 2014-cü ildən İcbari Sığorta Bürosunun üzvüdür.


28 may 1919-cu ildə Azərbaycanın müstəqillik əldə etməsinin birinci ildönümü bayramının keçirilməsi ilə əlaqədar məsələ müzakirəyə çıxarılarkən parlamentdə "Hümmət" partiyasının mövqeyini ifadə etmək Ə.Pepinova həvalə olunmuşdu: Çıxışları daim konkretliyi və məntiqi ilə seçilən Əhməd bəy: "Hümmət" partiyası bayramda iştirak edəcəkdir, çünki keçmiş sosialist blok Milli Şurada Azərbaycanın müstəqilliyinin elan olunmasında iştirak etmişdi...\nBugünlərdə "Hümmət" partiyası Azərbaycanın müstəqilliyinin, demokratiyanın həqiqi müdafiəçisi mövqeyində dayanmaqla bayramda iştirak edəcək və mitinq və yığıncaqlarda bu müstəqilliyi başqa partiyalardan fərqli olaraq necə gördüyümüzü izah edəcəkdir. Çarizmin ağır yükündən xilas olmaqla, Azərbaycanın demokratiyası xarici imperialistlərin daha dözülməz istismarı altına düşməyəcəkdir. Buna görə də bu müstəqilliyi biz yalnız xaricdən gələn əksinqilabçılardan deyil, həm də Avropa imperializminin təzyiqlərindən qorumalıyıq", - demişdir.\nƏlbəttə, Ə.Pepinov Sosialist blokunun üzvü kimi parlamentdə təmsil etdiyi fırqənin mənafeyini nəzərə almaya bilməzdi və təbii ki, bu mənafe bəzi hallarda milli hökumətin möhkəmləndirilməsi istiqamətində müsavatçıların götürdüyü xətlə kəskin ziddiyət təşkil edirdi. Ölkə daxilində siyasi plüralizm nümunəsi kimi tam normal və məqbul sayılan fırqələrarası ixtilaflar bəzən taleyüklü məsələlərin həllinə ciddi əngəllər törədir, yaxud mənfi təsir göstərirdi. Azərbaycan Milli Şurasının parlamentin təşkili ilə bağlı müzakirələrin keçirildiyi 16 noyabr yığıncağında Əhməd bəyin: "Sosialist bloku həqiqi hökumətin yaradılmasında iştirak etmədiyi üçün, o, parlamentin təşkili barədə "Müsavat" tərəfindən təklif edilən formulun səsə qoyulmasında da iştirak etməyəcək", deməsi əslində, dolayısı ilə dövlətin mühüm siyasi addımlarına maneçilik törətmək idi.\nYəqin diqqətli oxucu Əhməd bəy haqqında həm eser, həm menşevik, həm "Hümmət"çi kimi söhbət açıldığının fərqinə varmışdır. Həqiqətəndəmi o, siyasi mövqelərinə görə bir-birindən əsaslı şəkildə fərqlənən bu üç partiyanın üzvü olmuşdur?\nArtıq yuxarıda istinad edilən etibarlı mənbələrin Əhməd bəyin siyasi mənsubiyyəti ilə bağlı suallara nə dərəcədə aydınlıq gətirdiyini oxuculann mühakiməsinə buraxaraq, bu məsələ ilə əlaqədar əldə etdiyimiz digər məlumatları da çatdırmaq istəyirik. "İskra" qəzeti 4 oktyabr 1919-cu il tarixli sayında Ə.Pepinovun məruzəsini dərc edib və xüsusi olaraq bu məruzənin menşeviklər adından edildiyi bildirilib: "Dinləyiciləri hökumətin təşkili ilə bağlı vəziyyətlə tanış edən natiq deyir: Bizdə demokratik respublika elan edilib, bu inqilabın qiymətli nailiyyətidir, onun əldə edilməsi üçün ən dəyərli insanlar və aparıcı ölkələrin demokratları mübarizə aparıblar. Bizdə deməli, xalq hakimiyyəti forması qəbul olunub, belə ki, xalq özü-özünü idarə edir, siz özünüzü idarə edirsiniz, özünüz qanunları müəyyənləşdirir, hökuməti təşkil edirsiniz” (Bütün bunlar Müsavat parlamenti və hökuməti haqqında deyilir). Sonra natiq Gürcüstan menşevik hökumətinin nümunəsindən istifadə etməyə çağırır: Gürcüstanın təcrübəsi sizin qarşınızdadır, orada xalq aldanmayacaq, onlar öz xalq sosialist təşkilatlarını möhkəmləndirirlər, öz hökumətlərini təşkil edib və zəhmətkeş xalqın maraqlarını təmin edən qanunları həyata keçirirlər.\nƏhməd bəyin sosial-demokratların menşevik qanadına məxsusluğunu Azərbaycan milli hökumətində, daha sonra isə sovet hakimiyyəti dövründə onunla çiyindaşlıq etmiş Məmməd Həsən Hacınskinin 29 dekabr 1930-cu ildə Tiflis həbsxanasında verdiyi ifadə də təsdiq edir: "Pepinov, məncə, menşevik olmaqda davam edir. Ona görə bu fikrə gəlirəm ki, o, mənimlə söhbət zamanı bir neçə dəfə Azərbaycan mühacirlərinin həyatından söz saldı, görünürdü ki, xəbəri var..."\n18 mart 1956-cı ildə Partiya arxivindən verilmiş arayışda göstərilirdi ki: "Ə.Pepinovun "Hümmət" qanadına məxsusluğu barədə sənədlər yoxdur".\nAncaq parlament iclasları ilə əlaqədar arxiv sənədləri və qəzet materialları göstərir ki. Əhməd bəy parlamentdə "sosialist" və "Hümmət" fırqələrinin üzvü kimi təmsil olunmuşdur.\n"Bednota" qəzetinin 1919-cu il 8 oktyabr tarixli 15-ci sayında dərc edilmiş "Qazax qəzasında kəndli qurultayı haqqında həqiqət" məqaləsində deyilir ki, 27 sentyabrda qurultayın 3-cü iclasında parlament üzvləri Ağamahoğlu və Ə.Pepinov iştirak ediblər və Ə.Pepinov parlamentin işi barədə məruzə ilə çıxış edib. Bu məlumatdan da aydın olur ki, Əhməd bəy "Hümmət"lə sıx bağlı bir şəxs olub.\nƏhməd bəyin dindirilməsində başlıca diqqət yetirilən məsələlərdən biri onun və təmsil etdiyi təşkilatın mühacirətdə yaşayan keçmiş hökumət üzvləri vasitəsilə xarici dövlətlərlə hansı əlaqələr saxlanılmasına yönəldilmişdi. Bu baxımdan 19 yanvar 1938-ci il dindirməsi istisna deyildi:\n"Sual: Mühacirətdən hansı maddi köməklik alınırdı və o, necə bölüşdürülürdü?\nCavab: M.Hacınskinin sözlərinə görə, Topçubaşov Azərbaycan əksinqilabi millətçi təşkilatına maddi köməklik göstərirdi. Bir dəfə 1930-cu ildə, payızda mən Ordubadskinin yanında olarkən o dedi ki, Hacınski ona təşkilatın ehtiyacları üçün 40.000 rubl pul göndərib. Bu vəsaitin necə alındığı barədə o, heç nə demədi, ancaq onu bildirdi ki, həmin vəsait təşkilat üzvlərinin rayonlara getmələrinə yol xərci kimi onlar arasında paylanmaq üçün nəzərdə tutulub".\nOnun xaricdə Azərbaycan mühacirəti ilə əlaqələri olduğunu orqanların heç bir şübhəsi yox idi. Çünki Ə.Pepinovun Bakıda yerləşən Türkiyə və İran səfirlikləri ilə münasibətləri barədə hələ 2 fevral 1931-ci ildə verilmiş ifadə bunu təsdiqləyirdi və əllərinin altında saxladıqları həmin faktları istənilən vaxt sübut kimi işə əlavə edə bilərdilər.\n26 yanvar və 8 mart 1938-ci il tarixlərdə aparılan dindirilmələrdə isə onun həyatının sürgündən sonrakı qısa bir dövrünün az qala ən kiçik detallarına qədər araşdırılması baxımından maraq doğurur. Bu dindirmənin başqa bir cəhəti isə XDİK əməkdaşlarının istədiyi ifadələri almaq üçün bütün vasitələrlə müttəhimlərə təzyiq göstərdiyini, onlan daim gərgin psixoloji vəziyyətdə saxlamağa çalışmaları ilə bağlıdır. Əhməd bəy kimi hərtərəfli hazırlıqlı şəxsləri bu cür vasitələrlə "yumşaltmaq" mümkün olmayanda, hədə-qorxular və kütləvi cəza orqanlarının mahiyyətinə tamamilə uyğun formalar işə salınırdı: "1936-cı ildə mən uzun müddətdən bəri qızım və qohumlarımla görüşmədiyim üçün həmin ilin may ayında Bakıya gəldim. Mən bacım Nəzirə Pepinovanın - Mirzəbəyovanın evində qaldım. Gələndə təsadüfən ayağım əzildi və 10 gün yataqda yatdım. Mən xəstə yatanda və sonra yanıma keçmiş tanışım Rzaqulu Nəcəfov gəldi. O, mənə 1932-ci ildən Şamaxı həbsxanasından tanıdığım Bəhlul Əfəndinin ədəbiyyatla məşğul olduğu və hansısa məşhur Qarabağ aşığı barədə kitab yazdığı barədə məlumat verdi və onun məni qonaq çağırdığını bildirdi. Axşam Bəhlul Əfəndinin evinə getdik. Hüseyn Cavid, Əmin Abid, Ordubadi və bir nəfər orada idi. O, yenicə çapdan çıxmış kitabını bizə göstərdi və özünün Salman Mümtazla ədəbi mübahisələri barədə danışdı. S.Mümtaz qədim Azərbaycanın klassik və xalq ədəbiyyatının bilicisi hesab edilir. Sonra mən xəstə yatanda yanıma F.Ordubadski gəldi və mən ona Ulyanovskdakı həyatım və oradan Qazaxıstana getdiyim barədə danışdım. Dedi ki, o da Azərbaycanda yaşamaq istəmir, Moskvaya getmək fikrindədir. O dedi ki, qohumları Kalininə məktub yazdıqları üçün onu azad ediblər. Sonra isə mənə dedi ki. Alma-ataya qayıdan kimi ona məlumat verim, orada mənzil və yaxşı iş tapmaq mümkündürmü? Yaxınlarımdan başqa xəstə olarkən yanıma Hüseyn Cavid, Abdulla Şaiq, keçmiş eser və sosialist fraksiyasının üzvü Aslan Səfıkürdski gəliblər. Şairlər öz yeni əsərləri haqqında danışdılar. H.Cavid özünün yenicə çapdan çıxmış dram əsərini göstərdi və Ruhulla Axundovun tərtib etdiyi yeni orfoqrafıya haqqında tənqidi qeydlərini söylədi. A.Şaiq özünün Puşkindən və "İskəndərnamə"dən etdiyi yeni tərcümələri barədə danışdı. Səfıkürdski şikayətləndi ki, onda aktiv vərəm və şəkər xəstəliyi başlayıb və ona təcili güclü müalicə lazımdır. Onu işdən çıxırıblar, buna görə də müalicə aparmaq imkanı yoxdur və MK katibinə məktubla müraciət edib və indi cavab gözləyir. Mənim ikinci bacım və qardaşım Gəncədə yaşadıqları üçün qızımla iyunun əvvəlində oraya getdim. On gün onlarda qonaq qalıb qayıtdım. Gəncədən qayıtdıqdan bir neçə gün sonra yığışıb Alma-ataya getdim. Oraya çatan kimi Teymur Əliyevin yanına getdim. T.Əliyev mənə təsərrüfat orqanlarında işləməyi təklif etdi, ancaq mən xahiş etdim ki, əgər mümkündürsə, maarif komissarlığında iqtisadçı işi versinlər. O söz verdi ki, danışıb öyrənər, onlarda belə işçiyə ehtiyac varmı və mənə dedi ki, komissar yoldaş. Jurqenovun yanına gedim... Ayda 650 rubl alır, onun 100 rublunu qızımın tərbiyəsi ilə məşğul olunması üçün Bakıya göndərirdim. Sonra Ulyanovsk şəhərinə getmək məcburiyyətində qaldım. Orada bir neçə ay işlədikdən sonra iş yerimdə 7 sentyabr 1937-ci ildə həbs edildim və Bakıya göndərildim. 26 yanvar 1938-ci il".\nƏ.Pepinova müxtəlif vaxtlarda keçirilən dindirmələrdə eyni suallar verilir, eyni cavablar alınırdı. Bunun aylarla aparılmasına ehtiyac vardımı? Rejimin törətdiyi cinayətlərdən az-çox xəbəri olanlar üçün burada izah ediləsi heç bir şey yoxdur. Əgər kimisə təkrar-təkrar və az qala eyni ssenari ilə dindirirdilərsə, deməli, bu, lazım idi. Digər tərəfdən, sözsüz ki, XDİK işçiləri sonra bu mətnləri tutuşdurur, onun ifadələrində hansısa uyğunsuzluq, yaxud kimlərəsə qarşı yönəldilməsi mümkün məqamlar axtarırdılar. Belə məqamları erməni müstəntiqlər xüsusi canfəşanlıqla hələ cəza orqanlarının nəzarət dairəsinə düşməmiş, yaxud adı kifayət qədər hallandırılmamış Azərbaycan ziyalılarına qarşı ittiham kimi istifadə edir, qara siyahıların yeni səhifələrini tərtib edirdilər.\nAncaq 9 dekabr 1937-ci ildə Əhməd bəy artıq məlum faktlara öz münasibətini təkrar bildirməklə yanaşı, Azərbaycan tarixinin nisbətən az öyrənilmiş sovetləşmə dövrü ərəfəsi və sovetləşmənin ilk mərhələsi ilə bağlı çox maraqlı məqamlara toxunurdu: "1920-ci il aprelin ortalarında mən Azərbaycan parlamentinin sosialist fırqəsinin tapşırığı ilə sovet hakimiyyətinin nümayəndələri, o cümlədən, yoldaş. Orconikidze ilə ittifaq yaradılması və Aərbaycanda sosialistlərdən ibarət hökumət yaradılması üçün danışıqlar aparmaq üçün Şimali Qafqaza getdim. Şimali Qafqazdan Azərbaycanda sovet hakimiyyəti qurulduqdan sonra, qırmızı ordu ilə birlikdə qayıtdım. Bundan sonra müsavatçılar mənim Orconikidze və Kirovla danışıqlarımın qırmızı ordunun hücumu üçün səbəblərdən biri olduğunu hesab edərək, mənə şübhə ilə yanaşmağa başladılar. Çünki mən qayıdan kimi Əmək komissarlığının kollegiya üzvü kimi məsul vəzifəyə təyin edilmişdim. Müsavatçılar arasında mən tez-tez keçmiş müsavatçı yoldaşları ilə əlaqəni tamam kəsmiş Nərimanbəylinin evində olurdum. İttihadçılar ümumiyyətlə, müxtəlif təmayüllü insanlardan ibarət idilər və ziyalılara heç bir təsir göstərmək imkanına malik deyildilər. İttihadçıların rəhbəri Qarabəyov 1921-ci ildə Moskvaya sürgün edildi və onların heç bir qrupu fəaliyyət göstərmirdi. Millətçi təmayülçülər, onların platforması barəsində mənə partiya daxilində Nərimanovçuların mübarizəsi barədə dərc edilənlərdən və Tağı Şahbazi, Yusif Məlikov, Bağı Cəfərov və Qədirlinin dediklərindən məlum idi. Mən onların partiyadaxili mübarizəsinə, Azərbaycanın həqiq mənafelərinin müdafiəçisi olduqları üçün hallarına acıyırdım. Özbəkistanda, Tatarıstanda və Krımda antisovet partiyaların fəaliyyəti barədə mən ancaq dərc edilən materiallar əsasında bilirəm. Krımda antisovet millətçi təşkilatın fəaliyyəti barəsində mənə professor Çobanzadə 1923-24-cü illərdə demişdi. Dağıstanla əlaqələri bizim milli mərkəz Əhməd Cavad vasitəsilə həyata keçirirdi".\n525-ci qəzet.-2018.-18 aprel.-S.6.


Ulduz Falı - 04.09.2016 - YAAZ\nHomeDigərAstrologiyaUlduz Falı – 04.09.2016\nSen. 04, 2016 at 11:53 səhər\nUlduz Falı – 04.09.2016\nastrologiyabalıq bürcübuğa bürcüdolça bürcüəkizlər bürcüəqrəb bürcüoğlaq bürcüoxatan bürcüqız bürcüqoç bürcüşir bürcütərəzi bürcüxərçəng bürcü\nQOÇ bürcü (21 Mart – 19 Aprel):\nİdeallarınızı həqiqi və möhkəm bir təmələ oturtmağa çalışın. Hər kəsin faydasına olacaq hədəflərə doğru irəliləyin. Yaxşı niyyətlərinizi həqiqi təməllərə oturdun. Insanlara kömək etmək üçün praktik bir yol meydana gətirin. Öz mənfəətlərinizi düşünmədən, başqalarına kömək etmənizin faydaları dəfələrcə artaraq sizə geri dönəcəkdir.\nBUĞA bürcü (20 Aprel – 20 May):\nDünyanı daha açıq bir şəkildə anlayaraq kainatdakı yerinizi təyin edin. Əgər digərlərinə qarşı simpatik sinizsə, onlara köməkçi olmaq üçün və nəticədə özünüzə köməkçi olmaq üçün qabiliyyətiniz artar. Ümumi mənada insanlara daha çox bağlı olduğunuzu hiss edirsinizsə, özünüz olmaq üçün azadsınız.\nƏKİZLƏR bürcü (21 may – 21 İyun)\nBu dövr eqodan asılı amma məhdudlaşdırıcı faktorlar ehtiva edən həyatınızı dəyişdirmək üçün yaxşı bir fürsət təqdim edir. Ehtiyacınız olmayan amma romantikliklə sarıldığınız şeyləri görmək üçün özünüzü araşdırın. Sadəcə daha yaxşı yaşaya bildiyiniz müddətcə, daha faydalı adam olmanız asan olacaq.\nXƏRÇƏNG bürcü (22 iyun – 22 İyul)\nBu təsir insanların digərlərinə olan maraq və əlaqələrini canlandırır. Cəmiyyət ümumiyyətlə daha az şanslı insanlara qarşı daha simpatik bir tutum tələb edir. Fərdi olaraq, bu təsir sizə ehtiyacı olanlara kömək etmək üçün ilham qaynağı ola bilər.\nŞİR bürcü (23 İyul – 22 Avqust)\nArtıq daha anlayışlı olduğunuza görə önə keçmək üçün bu xüsusiyyətinizdən istifadə edə bilərsiniz. Ancaq, şüurlu olaraq bu üsulu istifadə etmənin zərərli olduğunu anlayın. Başqalarına yalnız kömək etmək xoşbəxtliyini yaşamaq üçün kömək edin, faydaları sizə dəfələrlə artaraq geri dönəcəkdir.\nQIZ bürcü (23 Avqust – 22 Sentyabr)\nƏlaqələr yoluyla kim olduğunuzu öyrənin. Terapist duyğularınıza maneə törədən əngəlləri qaldırmaqda sizə kömək ola bilər. Insanlar onları sizə qarşı istifadə etmədən əvvəl gizli daxili hisslərinizi idarə etməyi öyrənməlisiniz. Əgər sərhədlərinizi bilirsinizsə gücdən faydalı bir şəkildə istifadə edə bilərsiniz.\nTƏRƏZİ bürcü (23 Sentyabr – 22 Oktyabr)\nMotivasiyanız yüksək və müsbət dəyişikliklər etməyə hazırsınız. Yalnız qəzalı olan şeyləri dəyişdirin. Yığdığınız yeni bir güc anlayışı sizə zövqlü bir şey etmək üçün icazə vermir. Etdiyiniz işlər daha yüksək bir məqsədə xidmət etməlidir.\nƏQRƏB bürcü (23 Oktyabr – 21 Noyabr)\nSiz sıx romantik dəyişməyə tabe olacaqsınız. Duyğularınızı günün şərtlərinə uyğunlaşdırın. Psixoloji infrastrukturunuzu dəyişdirməkdən qorxa bilərsiniz, amma bu cür bir dəyişmə faydalıdır. Ananız, sevgiliniz ya da ev ilə əlaqədar dəyişikliklərə hazır olun.\nOXATAN bürcü (22 Noyabr – 21 Dekabr)\nDüşüncələriniz indi fokuslanmış və sıxdır. Siz bir çox məlumatı yığa bilər ya da başqalarını görüşləriniz istiqamətində razı sala bilərsiniz. Səthilikdən qaçınırsınız. Başqalarının tənqidlərinə baxaraq fikirlərinizi incə ələyib sıx toxuyun. Narsist narahatlıqlardan qaçının.\nOĞLAQ bürcü (22 Dekabr – 19 Yanvar)\nSıx bir əlaqə ehtiyacınız yoldaşınız haqqında praktik qayğılarınızı basdıra bilər. Siz həyatınızı radikal şəkildə dəyişdirə biləcək bir adam axtarırsınız. Birlikdə yaşaya biləcəyiniz birini seçin, ideal axtarmayın. Bu əlaqələrinizdəki gerçək ehtiyaclarınızı anlamaq üçün yaxşı bir zamandır.\nDOLÇA bürcü (20 Yanvar – 18 Fevral)\nİndi sahib olduğunuz böyük enerjini necə təsirli bir şəkildə istifadə edəcəyinizi öyrənin. Eqonuz o qədər sıxdır ki, bir şəkildə çıxacaq dəlik axtarır. Başqalarının müxalifətini oyandırmadan necə güc istifadə edəcəyinizi öyrənin. Fiziki yaralanma və təhlükəli vəziyyətlərə qarşı özünüzü qoruyun.\nBALIQ bürcü (19 Fevral – 20 Mart)\nMüvəffəq olmaq üçün özünə inamınız və gücünüz var, amma diqqətli olun. Müvəffəqiyyətiniz ortaq faydalara xidmət etməlidir. Eqoist narahatlıqlarınız aşılmaz müxalifətə yol aça bilər. Başqalarına xidmət üçün bir şey etsəniz, mükafatınız böyük olacaq. Burnunuzun ucundan uzağa baxın.\nTags :astrologiyabalıq bürcübuğa bürcüdolça bürcüəkizlər bürcüəqrəb bürcüoğlaq bürcüoxatan bürcüqız bürcüqoç bürcüşir bürcütərəzi bürcüxərçəng bürcü\nTayvanlı rəssam sehrli İllüstrasiyalar yaradır\nİnstagramda ən çox bəyənilən və paylaşılan 20 Reuters şəkilləri\nUlduz falı: 3 aprel-9 aprel | Həftəlik\nTürkiyəli məşhur astroloq Hakan Kırkoğlu'nun həftəlik bürclər yazısını təqdim edirik.\nUlduz falı: 27 mart-2 aprel | Həftəlik\nUlduz falı: 20 mart-26 mart | Həftəlik\nUlduz falı: 13 mart-19 mart | Həftəlik\nTürkiyəli məşhur astroloq Hakan Kırkoğlu'nun həftəlik bürclər yazısını təqdim edirik\n20 oktyabrda gözlənilən hava şəraiti\n89 yaşında dünyanı gəzən Lena Nənə: ‘Səyahət etməkdən qorxmayın’\nBizimlə böyüyən cizgi film qəhrəmanları


Qarabağ qazisi: “Rektora cinayət işi açılımalıdır” - xezernews.az\nQarabağ qazisi: “Rektora cinayət işi açılımalıdır”\nSosial şəbəkələrdə daha çox Bakı Slavyan Universitetində (BSU) baş tutan sərgi qınaq obyektinə çevrilib.\nAli təhsil ocağında Primakovla bağlı keçirilən esse müsabiqəsi ilə bağlı təntənəli mərasim düzənlənib. Mərasimlə bağlı BSU-nun rəsmi saytında yazılır:\n"Bu günlərdə Bakı Slavyan Universitetinin (BSU) kollektivi xoş bir xəbər alıb. Belə ki, BSU-nun Beynəlxalq münasibətlər, regionşünaslıq və jurnalistika fakültəsinin tələbələri Rusiya Federasiyasının Azərbaycandakı Səfirliyinin təşəbbüsü ilə sovet və Rusiya dövlət xadimi Yevgeni Primakovun 90 illik yubileyi və onun XX-XXI əsrin qovuşuğunda beynəlxalq münasibətlərdə rolu ilə bağlı keçirilimiş esse müsabiqəsində qalib gələrək diplomla təltif ediliblər.\nBu xəbərdən sonra sosial şəbəkələrdə BSU-nun rektoru Nurlana Əliyeva haqqında kəskin fikirlər yazılmağa başlayıb. Məsələn, Qarabağ qazisi, tanınmış jurnalist Rey Kərimoğlu rektor haqqında cinayət işinin açılmasını tələb edib: "BSU-nun rektoru Nurlana Əliyeva vəzifəsindən dərhal azad edilməlidir və haqqında cinayət işi açlmalıdır”.\nMəlumat üçün bildirək ki, esse müsabiqəsindən əlavə, Rusiya İnformasiya və Mədəniyyət Mərkəzində (RİMM) Primakovun anadan olmasının 90 illiyinə həsr olunmuş sərgi açılıb və bu da geniş müzakirələrə səbəb olub. Bir sıra ictimai siyasi xadim, politoloq, vətəndaş cəmiyyətinin nümayəndəsi sərginin Bakıda açılmasını kəskin tənqid edib.\nAzərbaycan Xalq Hərəkatının liderlərindən Etibar Məmmədov "Amerikanın Səsi"nə şərhində Bakıda Yevgeni Primakovun xatirəsinə həsr olunmuş sərginin açılmasını "çox pis" qarşıladığını bildirib:\n"Primakovun xatirəsinə sərgi keçirmək Milli Azadlıq Hərəkatında olan şəhidlərimizin, qazilərimizin, ümumilikdə bütün millətin xatirəsinə təhqir deməkdir. Bunu kim keçirirsə, bunlar anti-Azərbaycan qüvvələridir. Buna yol vermək olmaz. Mənim buna fikrim qəti olaraq mənfidir. Məqsəd vaxtilə Azərbaycanın düşmənləri olan Kirovu (Sergey Mironoviç Kirov - 1921-1926-cı illərdə Azərbaycan Kommunist Partiyasının birinci katibi olub-red), Mikayanı (Anastas İvanoviç Mikoyan - anti-Azərbaycan mövqeyi ilə tanınan keçmiş SSRİ-nin siyasətçisi, Azərbaycan Kommunist Partiyasının Bakı şəhər Komitəsinin katibi olub -red), Şaumyanı (Stepan Georgiyeviç Şaumyan - 1918-1920-ci illərdə Bakı Kommunasının rəhbəri olub-red) Azərbaycanın dostu kimi qələmə vermək istəyənlərlə eynidir. Azərbaycanın düşmənlərini Azərbaycanın dostu kimi, xətri keçən bir insan kimi təqdim eləməkdir. Çünki 20 yanvar hadisəsinin 30 illiyi olacaq. Bu, olanların millətin yadından çıxartmaq cəhdidir”.\nMilli Strateji Düşüncə Mərkəzinin rəhbəri, Xalq Hərəkatının liderlərindən İsa Qəmbər deyib ki, Primakov Azərbaycana qarşı "20 Yanvar" cinayətinin təşkilatçılarından biridir.\n"Primakovun adı bağlıdır ilk növbədə 20 Yanvar hadisələri ilə. O, Moskva tərəfindən rəsmi olaraq göndərilmişdi Bakıya. Hadisələr zamanı belə bir məşhur ifadə işlətmişdi: "Biz bura ona görə gəlmişik ki, kommunist rejimin yıxılmasının qarşısını alaq. O, xalq hərəkatı liderləri ilə, hökumətlə, dini xadimlərlə danışıqlar aparırdı və bununla qarşısında qoyulan məsələnin həlli yolunu axtarırdı. Görəndə ki, Vəzirov rejimi (Əbdürrəhman Vəzirov-Azərbaycan Kommunist Partiyasının keçmiş birinci katibi-red ) çökür, onun belə bir təşşəbüsü olmuşdu, Şeyxülislam Hacı Allahşükür Paşazadəyə təklif eləmişdi ki, hökumətə sən rəhbərlik elə. Bütün bu addımlar, bu siyasət Azərbaycanda xalq hərəkatının qarşısını almaq məqsədi güdürdü. Belə adamı çətin ki, Azərbaycanın dostu adlandırmaq olar. Ona görə də Bakıda onunla bağlı hər hansı tədbirin keçirilməsi ən azından böyük sual doğurur”.


Azərbaycan Mətbuat Şurasında tələbə problemlərinin KİV-lərdə işıqlandırılması müzakirə olunub\n7 Dekabr 2009 15:47 (UTC+04:00)\nAzərbaycan Mətbuat Şurasında tələbə problemlərinin KİV-lərdə işıqlandırılması müzakirə olunub/\n"Mətbuat Şurasında ölkədə fəaliyyət göstərən aparıcı tələbə təşkilatlarının təmsilçilərinin və qəzet baş redaktorlarının iştirakı ilə tələbə problemlərinin KİV-lərdə işıqlandırılması məsələlərinə dair dəyirmi masa keçirilib", - bazar ertəsi Trend -a Şuradan bildirilib.\nŞuranın sədri Əflatun Amaşov KİV-lərin tələbə problemlərinin işıqlandırılması sahəsindəki mövcud vəziyyəti barədə məlumat verib. "Onun sözlərinə görə, hazırkı dövrdə mətbuatda bununla bağlı fundamental sistemin mövcudluğu gözə çarpmır. Doğrudur, ayrı-ayrı gənclər təşkilatlarının aktivliyi hiss olunur və onların fəaliyyəti barədə KİV-lərdə mütəmadi məlumatlar yer alır. Konkret tələbə problemlərinə münasibətdə isə eyni sözü söyləmək mümkün deyil", - məlumatda əlavə olunur.\nAmaşov deyib ki, indiki vəziyyət təkcə kütləvi informasiya vasitələrindən asılı deyil. "Bu mənada tələbələrin də üzərinə məsuliyyət düşür. Onlar daha çox təşkilatlanmalı və media ilə əlaqələrini gücləndirməyə çalışmalıdırlar", - məlumatda vurğulanır.\n"Olaylar" qəzetinin baş redaktoru və eyni adlı informasiya agentliyinin baş direktoru Yunis Oğuz çıxışında tələbə problemlərinin KİV-lərdə işıqlandırılmasının vacibliyinə diqqəti yönəldərək bununla bağlı media orqanlarının üzərinə düşən vəzifələrdən söhbət açıb. O, rəhbərlik etdiyi KİV-lərdə məsələ ilə bağlı təşəbbüslərə geniş yer verməyə hazır olduğunu bildirib.


Millimizdən gedən idmançı rekord vurdu, qızıl medal aldı - Qazaxıstan üçün\n10 639 11 Avqust 2016 09:42 | İdman\nAzərbaycanlı ağır atlet Nicat Rəhimov Rioda keçirilən Yay Olimpiya Oyunlarında qızıl medal qazanıb.\nAzNews.az xəbər verir ki, həmyerlimiz qızılı Azərbaycanın aktivinə yox, çıxış etdiyi Qazaxıstan milli komandasının aktivinə yazdırıb. 23 yaşlı idmançı bu nailiyyətə 77 kq. çəki dərəcəsində nail olub. O, birdən 165 kq, təkanla isə 214 kq ağırlığın öhdəsindən gəlib. Rəhimovun təkanla ikinci cəhdində öhdəsindən gəldiyi ağırlıq onu həm də dünya rekordçusu edib.\nOnun üçüncü yanaşma üçün də imkanı olub. Lakin Azərbaycan əsilli ağırlıqqaldıran buna lüzum görməyib. Bu, Qazaxıstanın "Rio-2016"da ilk qızıl medalı olub. Hazırda 1 qızıl, 2 gümüş və 3 bürünc medala malik Qazaxıstan 12-ci pillədə qərarlaşıb.\nQeyd edək ki, Nicat Rəhimov Azərbaycan yığmasında çıxış etdiyi vaxt 2010-cu il Yeniyetmələrin I Yay Olimpiya Oyunlarında 69 kq çəki dərəcəsində qalib olub. O, 2014-cü ildən Qazaxıstan vətəndaşlığını qəbul edib və bu ölkəni təmsil etməyə başlayıb. Rəhimov 2015-ci ildə Qazaxıstana 77 kq-da dünya çempionluğu qazandırıb.\nXatırladaq ki, Azərbaycan Ağır Atletika milli komandası və keçmiş baş məşqçisi Zlatan Vanevlə problemlər yaşadığına görə, o, yığmamızı tərk edib.\n21:11 Zidan yenidən "Yuventus"da\n20:21 "Mən oyuncaq baş məşqçi deyiləm" - Klubdan gedən Yuri Maksimov\n14 İyul 18:04 Boksçularımız Ukraynada beynəlxalq turnirdə qüvvəsini sınayacaq


İllik – Səhifə 1127 – Yenicag.Az\nSu kəmərində qəza - Bu ərazi susuz qaldı\nBinəqədidə suyun verilməsində fasilə yaranıb.\nICE London qitələrarası birjasında keçirilən ticarət əməliyyatlarının gedişində Brent neftinin ixracına dair 2020-ci ilin iyul müqaviləsinin dəyəri 5,49% artaraq 1 barelə görə 32,84 dollar təşkil edib.\nBərdə sakini işlədiyi fermada zəhərlənərək öldü\nBərdə sakini zəhərlənmədən ölüb.\nDünən Gəncə şəhərində ölümlə nəticələnən yol-nəqliyyat hadisəsi baş verib.\nTürkiyədə koronavirusdan ölənlərin sayı 6121 nəfərə çatdı - STATİSTİKA\nTürkiyədə yeni növ koronavirus (COVID-19) infeksiyasından 19 nəfər ölüb. Yenicag.az xəbər verir ki, bu barədə Səhiyyə naziri Fəxrəddin Qoca özünün […]\nİran İslam Respublikasından Azərbaycanda fəaliyyət göstərən “Sədərək” Ticarət Mərkəzinə satış üçün malların gətirilməsi dayandırılıb.


Noyabr 2, 2019 - 10:43 AM News Code : 985551 Source : Sahar TV Link:\nABNA- Əhli Beyt (əleyhimus-səlam) Xəbər Agentliyinin verdiyi xəbərə əsasən, Gir Pederson müxbirlər qarşısında bildirib ki, Suriya konstitusiya komitəsinin bütün 150 nümayəndəsi bu komitənin iş gündəmi barədə fikir birliyinə malikdir. O, qeyd edib ki, komitənin işi çox yüksək tərzdə irəliləyibdir.\nSuriya konstitusiya komitəsinin ilk iclası çərşənbə günü Cenevrədə BMT-nin nəzarəti altında başlayıb. İclasda komitənin bütün 150 üzvü və BMT baş katibinin Suriya məsələləri üzrə xüsusi nümayəndəsi Gir Pederson iştirak edib.\nSuriya konstitusiya komitəsinin təşkili ideyası ilk dəfə Suriya milli dialoq konfransında irəli sürülübdür.\nSuriya milli dialoq konqresi 2018-ci il janvarın 29-u və 30-da Rusiyanın Soçi şəhərində keçirilib.\nSuriya milli dialoq konqresinin keçirilməsi haqda razılıq Astana prosesi üzrə zəmanətçi ölkələr kimi İran, Türkiyə və Rusiya başçılarının Rusiyada keçirilən 2017-ci il noyabr iclası gedişində əldə olnubdur.\nAstana müzakirələri İranın təşəbbüsü, həmçinin Rusiya və Türkiyənin həmkarlığı, eləcə də Suriyada sülhün bərqərarı məqsədilə 2017-ci ilin yanvarından başlanıbdır.\nİran, Türkiyə və Rusiya Astana prosesi üzrə zəmanətçi ölkələr kimi Suriya böhranının həllinə çalışırlar.


Bakının ümumi təhsil məktəblərinin kitabxana işçiləri müsahibəyə cəlb olunublar - AZƏRTAC – Azərbaycan Dövlət İnformasiya Agentliyi\nBakının ümumi təhsil məktəblərinin kitabxana işçiləri müsahibəyə cəlb olunublar\nPaytaxtın ümumi təhsil məktəblərində çalışan kitabxana işçiləri ilə müsahibələr təşkil olunur.\nBakı Şəhəri üzrə Təhsil İdarəsi (BŞTİ) tərəfindən keçirilən müsahibələrin məqsədi kitabxana işçilərinin peşəkar ehtiyaclarının müəyyənləşdirilməsi, müvafiq ehtiyaclar əsasında qruplar üzrə təlimlərin keçirilməsi və kitabxana işçilərinin əlaqələndirilməsi yolu ilə müştərək layihələrin reallaşdırılmasıdır.\nBŞTİ-dən AZƏRTAC-a bildiriblər ki, artıq paytaxtın yeddi inzibati rayonu üzrə üç yüz kitabxana işçisinin müsahibəsi yekunlaşıb. İlin sonunadək digər rayonlardakı ümumi təhsil məktəblərində çalışan kitabxana işçiləri ilə müsahibələr də yekunlaşacaq.\nQeyd edək ki, Bakı Şəhəri üzrə Təhsil İdarəsi 2016-2017-ci tədris ili üzrə fəaliyyətini “Təhsili dəyərə çevirək” devizi altında reallaşdırır. Bu məqsədlə il ərzində həyata keçiriləcək layihələr doqquz fəaliyyət istiqamətini əhatə edir. Ümumi təhsil məktəblərində çalışan kitabxana işçiləri ilə müsahibələr “Mütaliə və ünsiyyət” fəaliyyət istiqaməti çərçivəsində həyata keçirilir.\nAZERTAG.AZ :Bakının ümumi təhsil məktəblərinin kitabxana işçiləri müsahibəyə cəlb olunublar


BNA Məhəmməd Hadi küçəsində dəyişikliklər edir - FOTOLAR\n12:22 14 Avqust 2019 Oxunub : 1117\nDövlət başçısının tapşırığına əsasən Məhəmməd Hadi küçəsində yol hərəkətinin təhlükəsizliyinin artırılması, fövqəladə hallar zamanı operativ nəqliyyat vasitələrinin sərbəst hərəkətinin təmin edilməsi məqsədilə Bakı Nəqliyyat Agentliyi tərəfindən yol infrastrukturunda bir sıra dəyişikliklər həyata keçirilir.\nBNA-dan Azvision.az -a verilən məlumata görə, nəzərdə tutulan işlər çərçivəsində Məhəmməd Hadi küçəsində layihələndirmə işləri aparılıb. Qeyd olunub ki, bu zaman müasir küçə dizaynının elementlərindən istifadə edilib.\nƏsas dəyişikliklər səkilərin yolun hərəkət hissəsinə doğru genişləndirilməsi vasitəsilə təşkil ediləcək. Belə ki, piyadalar üçün piyada keçid məsafəsinin azaldılması və gözləmək üçün daha geniş səkinin təmin ediləcək, ərazidə müşahidə edilən xaotik parklanma vəziyyətinin nizama salınacaq, yol kəsişmələrində nəqliyyat vasitələri üçün münasib dönmə radiuslarının təşkil ediləcək və avtobus, taksi minik avtomobilləri üçün xüsusi yerlər ayrılacaq.


AS Group Investment MMC\nAZ1052, Azәrbaycan Respublikası, Bakı şәhәri, Xalqlar Dostluğu Xiyabanı, 11, 2135/2136-cı mәhәllә\ntel : (+994 12) 511 13 08/09/10 (+994 12) 555 00 45\nveb : www.asgroup.az\nAS Group Investment şirkəti istehsal və tikinti bazarında aparıcı mövqe tutan developer şirkətlərindən biridir. Şirkətin baş ofisi Azərbaycanda, Bakı şəhərində yerləşir.\nGüc və inkişaf yönümlü biznes modelini təklif edən AS Group Investment şirkəti özəl tipli müəssisə olub tikinti-sənaye sektorunda açar təslimli həll yolları təqdim edir və təxminən 4000 şəxsi işlə təmin edir.\nAS Group Investment 21-ci əsrə xas layihələrin və texnoloji cəhətdən mürəkkəb strukturların həyata keçirilməsi üçün tələb olunan bütün kompanentlərə malikdir. Şirkət Azərbaycan ərazisində qaçqın və məcburi köçkünlər üçün yaşayış binalarının tikintisindən tutmuş Dünya Bankının sponsorluq etdiyi su təchizatı sistemlərinin inşasına qədər bir sıra sosial əhəmiyyətli layihələrin inşasını həyata keçirib, bununla da yerli iqtisadiyyatın inkişafına və regionlarda icmaların həyat şəraitlərinin yaxşılaşdırılmasına öz töhfəsini vermişdir.\nAS Group İnvestment Tiflis şəhərində özünün ən nüfüzlu layihəsi olan Dirsi Yaşayış Kompleksinin inşasına start verdi və bununla da bölgəyə olan öhdəliyini vurğulamış oldu.\n2003-cü ildə əsası qoyulan AS Group Investment şirkəti dövlət, eləcə da kommersiya layihələrini həyata keçirir. Fəaliyyətinin ilk 10 ili ərzində şirkət Azərbaycanda 36 layihə üzərində işlərini tamamlayıb, hazırda qonşu Gürcüstanda özünün 37-ci layihəsini reallaşdırır.\nAS Group Investmentin fəaliyyəti tikinti sektorunun aşağıdakı sahələrini əhatə edir (əsasən aparıcı podratçı, bəzən də subpodratçı kimi):\n• Daşınmaz əmlak bazarı - AS Georgia, AS Stroy\n• Qaçqın və məcburi köçkün şəhərciyi\n• Su təchizatı, kanalizasiya sistemləri və çirkab suların emalı\n• İlkin alüminium və digər sənaye sahələri\n• Bəndlərin salınması və möhkəmləndirilməsi\n• İnzibati və ticari sahələr\n• İxtisaslaşdirilmiş Gömrük və Yoxlama Məntəqələri\nAS Group Investment Besix SA Belgium, PWT Wasser-und-Abwassertechnick GmbH, Holcim və World Bank kimi beynəlxalq tikinti şirkətləri üçün tərcih edilən yerli tərəfdaşdır.


Tender iştirakçılarına təklif edilir ki, dövlət satınalmalarının https:// www.etender.gov.az/ vahid internet portalına (portal) elektron imzaları vasitəsilə daxil olsunlar və havalandırma, isitmə və soyutma sistemlərinin cari təmiri və xüsusi laborator qaz sisteminin quraşdırılması işlərinin satın alınması məqsədilə açıq tender haqqında ətraflı məlumatı əldə etsinlər. Müqaviləni yerinə yetirmək üçün tender iştirakçıları lazımi maliyyə və texniki imkanlara malik olmalıdırlar.\n- Azərbaycan Respublikasında vergilərə və digər icbari ödənişlərə aid yerinə yetirilməsi vaxtı keçmiş öhdəliklərin, habelə son bir il ərzində (fəaliyyətini dayandırdığı müddət nəzərə alınmadan) vergi ödəyicisinin Azərbaycan Respublikasının Vergi Məcəlləsi ilə müəyyən edilmiş vəzifələrinin yerinə yetirilməməsi hallarının mövcud olmaması haqqında müvafiq vergi orqanından arayış;\n- son iki ildə havalandırma, isitmə, soyutma və xüsusi laborator qaz sisteminin təchizatı və təmiri sahəsində uğurla yerinə yetirlmiş və ya davam edən müqavilələrin sayı 3 və daha çox olmalıdır;\nSənədlər Azərbaycan dilində tərtib olunmalıdır (xarici dildəki tender sənədləri Azərbaycan dilinə tərcümə edilməlidir). Tender proseduru “Dövlət satınalmaları haqqında” Qanuna uyğun keçiriləcəkdir.\nİddiaçılar tenderdə iştirak üçün ixtisas göstəricilərinə aid sənədləri 16 dekabr 2020-ci il saat 15.00 -a və tender təklifi ilə bank təminatını isə 24 dekabr 2020-ci il saat 15.00- a qədər portal vasitəsilə təqdim etməlidirlər. İddiaçıların təklifləri 25 dekabr 2020-ci il saat 15.00-da açılacaqdır. İddiaçılar açılışın nəticələri ilə portal vasitəsi ilə tanış ola bilərlər.\n26 Noyabr 2020 00:31 - REKLAM VƏ ELAN


“Mil-Muğan” səfərdə MOİK-ə məğlub oldu - AranXəbər - Ən son region və Azərbaycan xəbərləri\nPosted on 28 Nisan 2018 28 Nisan 2018 Author aranxeber.com\tComment(0)\nAprelin 27-də futbol üzrə Azərbaycan çempionatının I dəstəsində növbəti-25-ci turun oyunları keçirilib. İmişlinin “Mil-Muğan” komandası səfərdə Bakının MOİK klubu ilə qarşılaşıb. “Bakı” FK-nın stadionunda baş tutan oyun hərbçilərin 3:0 hesablı qələbəsi ilə yekunlaşıb.\nOyun haqqında “aranxeber.com”-a məlumat verən komandanın məşqçisi Laçın Mustafayev qarşılaşmanın birinci yarısının bərabərsəviyyəli keçdiyini bildirib: “Oyunu müdafiədən quran komandamızın bu taktikası hissənin sonlarına qədər uğurlu alındı. Lakin 43-cü dəqiqədə meydan sahiblərinin növbəti hücumu qolla nəticələndi. Bəhruz Teymurov topu dəqiq zərbə ilə komandamızın qapısından keçirdi.”\nİkinci hissədə “Mil-Muğan”ın hesabı bərabərləşdirmək üçün daha çox hücumlara meylləndiyini deyən məşqçi komandanın 66-cı dəqiqədə qapısında növbəti qol gördüyünü qeyd edib. Bu dəfə Kamil Nurəhmədov fərqlənib: 2:0.\n“İkinci hissənin sonlarına yaxın baş məşqçımız Xalıq Mustafayev əvəzetmələr zamanı gənclərə şans verdi. Onların meydanda olması da komandanı böyükhesablı məğlubiyyətdən xilas etmədi. 87-ci dəqiqədə Bəhruz Teymurov daha bir dəqiq zərbə ilə həm dublunu, həm də MOİK-in 3:0 hesablı qələbəsini rəsmiləşdirdi”- məşqçisi deyib.\nHazırda “Mil-Muğan” 25 turdan sonra 27 xal toplayaraq turnir cədvəlinin 8-ci pilləsində qərarlaşıb.\nBeyləqan rayonunda avtomobil dörd piyadanı vurub. Daxili İşlər Nazirliyindən verilən məlumata görə, Beyləqan rayonunun 2-ci Şahsevən kəndi ərazisində “Renault” markalı avtomobillə yolun kənarında dayanmış dörd piyada vurulub. Noyabrın 6-da saat 19 radələrində Beyləqan rayonunun 2-ci Şahsevən kəndi ərazisində şəhər sakini X.Hüseynov idarə etdiyi “Renault” markalı avtomobillə yolun kənarında dayanmış Rasim Rufullayevi, C.Musayevi, Qismət Əliyevi və […]\nHacıqabul Rayon Polis Şöbəsində ölüm faktı qeydə alınıb. 1968-ci təvəllüdlü Məlikov İkram Həbib oğlunun şöbənin müvəqqəti saxlanma təcridxanasında öldüyü qeyd edilir. Ehtimallara görə, adı çəkilən şəxs özünü asaraq intihar edib. Onun meyiti müayinə olunmaq üçün Şirvan şəhər Patoloji Anatomiya və Məhkəmə Tibbi Ekspertiza mərkəzinə göndərilib. Faktla bağlı Hacıqabul prokurorluğu tərəfindən araşdırma aparılır.


"Paytaxtda yeni yaşayış binalarını idarə edən mənzil-tikinti kooperativləri (MTK) tikililərin saxlanılması üçün sakinlərdən böyük məbləğdə vəsait yığır. Bu səbəbdən bəzi vətəndaşlar şəxsi evlərində kirayə qalırmış kimi yaşayırlar”.\n"Bu gün yeni tikililərdə idarəetmə ilə bağlı ciddi problemlər var. Sovet dövründə binaların idarə edilməsinə mənzil istismar idarələri baxırdı. Həyət-bacanın təmizliyi, dam örtüyünün dəyişdirilməsi və s. onların öhdəliyində idi. İndi də köhnə tikililərlə bağlı vəziyyət eynidir, lakin yeni yaşayış binalarında sakinlər daim aylıq yığılan vəsaitin çoxluğundan şikayət edirlər. Məsələn, lift xarab olur, su nasosu işləmir, bunun üçün sakinlərdən əlavə pul yığılır.\n"Bir çox ölkədə idarəetmələr bələdiyyələr tərəfindən aparılır. Belə olsa, kommunal xərclərin də miqdarı azalar, ödənişlər də rəsmiləşər və konkret tariflər müəyyənləşdirilər. Təsəvvür edin ki, bu binalarda minlərlə insan çalışır. Onların iş yerləri də rəsmiləşər, bələdiyyənin nüfuzu artar və vətəndaş-bələdiyyə münasibəti formalaşar. Hazırkı vəziyyətdə MTK-lar tərəfindən xeyli vəsait yığılır, amma bu vəsait qarşılığında göstərilən xidmət azdır. Bəzi vətəndaşlar şəxsi evlərində kirayə qalırmış kimi pul verirlər”.


08:58 27 Sentyabr 2021\nTürkiyədə bir sıra özünəməxsusluqları ilə seçilən bölgələrdən biri də Bursa vilayətidir. Özünü təmin etmək gücündə olan bölgə kimi Türkiyədə birinci, dünyada 28-ci yerdə olan Bursa turizm, kənd təsərrüfatı, mədənçilik kimi mühüm sahələrdə böyük imkanlara malikdir. Bursanın Azərbaycan üçün xüsusi dəyərlərindən biri isə bu bölgədə bitib-tükənməyən Azərbaycan sevdasıdır.\nBursa Böyükşəhər bələdiyyəsinin sədri Alinur Aktaş bu mövzular barədə fikir və düşüncələrini AZƏRTAC-la bölüşüb.\nMeşə yanğınları ilə mübarizə və fəlakətin fəsadlarının aradan qaldırılması üçün Azərbaycanın Türkiyəyə yardım göndərəcəyini bildirən bələdiyyə sədri qardaşlıq dəstəyinə görə Azərbaycana təşəkkür edib. O deyib: “Qoy Azərbaycan-Türkiyə qardaşlığı və birliyi əbədi olsun!”.\n[email protected]azerbaijan-news.az, [email protected]


Valideynlər bu peyvənddən imtina edir — AKDS nədir?\nValideynlər bu peyvənddən imtina edir - AKDS nədir?\n26.04.2019 | 05:19\nOxunma sayı: 3472\nUşaq infeksion xəstəliklərinin profilaktikasında ən önəmli yeri peyvəndlərin vaxtında və düzgün aparılması tutur. Valideynləri daim narahat edən mövzulardan biri peyvəndlərin vurulması və sonradan fəsadlarının olub-olmamasıdır. Bəzi valideynlər uşaqda yarananan müəyyən narahatlıqları, xəstəlikləri iynədən sonrakı fəsad kimi qəbul edirlər.\n“Qafqazinfo” xəbər verir ki, Medicina.az-a açıqlama verən pediatr Leyla Baxışova bunun düzgün fikir olmadığını bildirib:\n“Əgər uşaqda hansısa xəstəlik varsa, peyvənd sadəcə olaraq həmin prosesi provakasiya edir. Yəni xəstəliyin birbaşa peyvəndlə heç bir əlaqəsi yoxdur. Həkim müayinəsindən sonra tam sağlam uşağa peyvənd cədvələ uyğun olunarsa, heç bir əlavə təsir törətməz. Xüsusilə valideynləri narahat edən göyöskürək, difteriya, tetanus (AkDS) peyvəndidir. GDT peyvəndi 2, 4, 6 ayında vurulur və 18 ayında revaksinasiya olunur”.\nHəkimin sözlərinə görə, peyvənddən sonra baş verən qızdırma təbii haldır:\n“Peyvənd vurulduqdan sonra normal olaraq ilk 1-2 gün uşaqda temperatur yüksəlməsi, halsızlıq, narahatlıq ola bilər. Bu, orqanizmin peyvəndə qarşı normal reaksiyasıdır. Bəzi valideynlər körpələrinə profilaktik peyvəndlərin aparılmasından könüllü olaraq imtina edirlər. Lakin peyvənddən imtina uşaqların bir sıra infeksion xəstəliklərə yoluxma ehtimalını yüksəldir”.\nValideynlərin çəkindiyi və bəzən imtina etdiyi peyvəndlərdən biri AKDS-dir. DTP (AKDS) absorbsiya olunmuş peyvənd ölmüş göyöskürək mikroblarından və difteriya, tetanus anatoksinindən ibarətdir.\nPediatr kombinə olunmuş bu peyvəndin orqanizmə yeridildiyi zaman körpənin eyni anda üç infeksiyaya qarşı peyvənd almış olduğunu bildirib:\n“Bunların arasında ən aqressivi göy öskürəkdir. Buna görə də DTP peyvəndindən sonra uşaqlarda postvaksinal reaksiya müşahidə olunur. Kombinə olunmuş peyvəndlər orqanizm üçün stress deyil. Vücud çox rahat şəkildə bir neçə infeksiyaya qarşı peyvəndi qəbul edə bilir.\nHazırda Ümumdünya Səhiyyə Təşkilatının tövsiyə etdiyi daha müasir asellule formada kombinə olunmuş DTP peyvəndləri istifadə olunur. Bunlara pentaxim, hexasimi misal göstərmək olar. Onların tərkibinə həmçinin hemafilus influensa, İPV və Hepatit B peyvəndi də daxildir. Bu peyvəndlər zamanı postvaksinal reaksiyalar çox az və yüngül formada təsadüf edilir”.\nPediatr bu növ peyvəndin fəsadlarından da danışıb:\n“Bu vaksin sağlam uşağa vurulduğunda heç bir əks göstərişi olmaz. Ancaq peyvənd düzgün vurulmazsa və ya uşaq sağlam deyilsə, o zaman bəzi problemlər yarana bilər. Valideynlər həkimdən peyvəndin saxlanma şəraiti ilə maraqlanmalıdırlar. Əgər saxlanma şəraiti tələblərə uyğundursa hansısa fəsadın yaranma ehtimalı çox aşağıdır”.\nQeyd edək ki, hazırda peyvəndlərin asellular formaları istehsal olunur və bu səbəbdən orqanizm tərəfindən daha az reaksiyaya səbəb olur.


Qod Nisanov minnətə gələn Ermənistan səfirliyinin əməkdaşlarını “Fud Siti”dən qovdu - VİDEO\nQod Nisanov minnətə gələn Ermənistan səfirliyinin əməkdaşlarını “Fud Siti”dən qovdu - VİDEO\n12 iyuldan etibarən Azərbaycanın Tovuz rayonu istiqamətində erməni silahlıları təxribatlara əl atır, yaşayış məntəqələrimizi atəşə tutur.\nBAKU.WS xəbər verir ki, buna görə həmyerlilərimiz, Qubanın "Qırmızı Qəsəbə"sində doğulub boya-başa çatmış, "Food City" meyvə bazasının rəhbərləri olan Qod Nisanov və Zarax İliyev erməni sahibkarlardan məhsulları almaqdan imtina ediblər. Bu səbəbdən ermənilərin 30-dan çox furasında minlərlə ton məhsulu xarab olub.\nDaha sonra erməni sahibkarlar da Ermənistanın Rusiyadakı Səfirliyinə müraciət ediblər. Səfirliyin əməkdaşları da Qod Nisanovla Zarax İliyevin yanına minnətə gediblər. Lakin Qod Nisanov erməniləri qəbul etməyərək onları bazanın ərazisindən qovdurub.\nQonaq otağı mebelləri Prezident İlham Əliyevin REAL TV-yə müsahibəsinin TAM MƏTNİ + VİDEO (YENİLƏNİB) Rövşən Lənkəranskinin qətli ilə bağlı daha bir gizli məqam MTN mafiyasının müsadirə olunan milyonluq əmlakları - SİYAHI Erməni döyüşlərin sirrini açdı: "Bilirdik, amma heç nə edə bilmədik" General-leytenant Aydəmirov: “Müharibə başlasa, səfərbərlik olmayacaq”\nТеги: Qod Nisanov minnətə gələn Ermənistan səfirliyinin əməkdaşlarını “Fud Siti”dən qovdu


Ana səhifə » Xəbər lenti\t» Abşeronda şəhid Rüstəm Turabovun xatirəsinə ucaldılan abidə-bulaq kompleksi açılıb\nAbşeronda şəhid Rüstəm Turabovun xatirəsinə ucaldılan abidə-bulaq kompleksi açılıb\nAbşeron rayonunun Güzdək qəsəbəsində şəhid Turabov Rüstəm Fərman oğlunun xatirəsini əbədiləşdirmək məqsədilə inşa edilən abidə-bulaq kompleksinin açılışı olub.\nAZƏRTAC xəbər verir ki, açılış mərasimində Milli Məclisin deputatı Şahin Seyidzadə, Abşeron Rayon İcra Hakimiyyətinin, hüquq-mühafizə orqanlarının nümayəndələri, şəhidin ailə üzvləri və döyüş yoldaşları, rayon ictimaiyyəti iştirak edib.\nBildirilib ki, şəhidlərin xatirəsinin əbədiləşdirmək istiqamətində rayon ərazisində bir sıra tədbirlər görülür. Belə ki, Vətənin bütövlüyü uğrunda canından keçən igid oğullarımızın adları küçələrə verilib və həmin küçələr abadlaşdırılıb.\nQeyd edilib ki, Azərbaycan igid qəhrəmanlarının şücaəti sayəsində ərazi bütövlüyünə qovuşub. Prezident İlham Əliyevin uzaqgörən siyasəti, cəsarətli qərarları və qətiyyəti nəticəsində torpaqlarımızın işğalına son qoyulub.\nBildirilib ki, Rüstəm Turabov 2016-cı ildə hərbi xidmətə yollanaraq Şəmkir rayonu Hərbi Hava Qüvvələrində xidmətini başa vurub. 2020-ci ilin sentyabr ayının 29-da Vətən müharibəsinə könüllü olaraq qatılan Rüstəm Turabov Füzuli, Hadrud, Xocavənd istiqamətindəki döyüşlərdə şücaət göstərib. 2020-ci ilin oktyabr ayında Ərgünəş yüksəkliyinin azad olunması uğrunda döyüş əməliyyatlarında qəhrəmancasına döyüşərək şəhidlik zirvəsinə yüksəlib. Prezident İlham Əliyev şəhid Rüstəm Fərman oğlu Turabovu “Vətən uğrunda” və “Xocavəndin azad olunmasına görə” medalları ilə təltif edib.\nDaha sonra rayon rəhbərliyi şəhidin anası Kəmalə Turabova və atası Fərman Turabovla görüşərək onların qayğıları və problemləri ilə maraqlanıb. F.Məmmədovun ailəsi şəhid ailələrinə göstərilən diqqət və qayğıya görə Prezident İlham Əliyevə təşəkkürlərini bildiriblər.


“Qarabağ”ın futbolçusu “Fənərbaxça”da? – Səhifə 231721 – Yenicag.Az\nAna Səhifə İdman “Qarabağ”ın futbolçusu “Fənərbaxça”da?\n"Qarabağ"ın futbolçusu "Fənərbaxça"da?\nXəbərlər Departamenti – Fevral 20, 2018 - 09:48\nTürkiyənin “Fənərbaxça” klubu aşağı yaş qrupu üzrə komandaları gücləndirməyə davam edir.\nYenicag.az xəbər verir ki, İstanbul təmsilçisi bu məqsədlə heyətinə 9 yeni futbolçu cəlb edib.\nBunların arasında 19 yaşadək futbolçulardan ibarət Azərbaycan millisinin üzvü Turan Vəlizadə də var. Bu iddia ilə Türkiyə mətbuatı çıxış edib.\nİddiaya görə, “Qarabağ”ın futbolçusu “Fənərbaxça”nın U-17 komandasında çıxış edəcək. Vüqar Məmmədin başçılığı ilə U-19 millimizin son təlim-məşq toplanışında iştirak edən Turan daha əvvəllər də “bülbüllər”in formasını geyinib.\nLakin əldə etdiyimiz məlumata görə, futbolçu ilə müqaviləsi olan “Qarabağ” bu transferə “yox” cavabı verib.\nqarabag, Fenerbahçe, turan vəlizadə,


Formula 2 çempionatının 2-ci turunun gündəliyi AÇIQLANDI\nAna Səhifə - GÜNDƏM - Formula 2 çempionatının 2-ci turunun gündəliyi AÇIQLANDI\nFIA Formula 2 çempionatının 2-ci turunun gündəliyi açıqlanıb.\nBakı Şəhər Halqası Əməliyyat Şirkətindən Modern.az-a verilən məlumata görə, bu il FIA Formula 2 çempionatında 10 komanda yarışır. Hər komandada 2 pilot olmaqla ümumilikdə 20 pilot mübarizə aparır. Builki mövsüm 12 turdan ibarətdir. Hər tur bir Qran Pri həftəsonunu əhatə edir və həmin həftəsonunda 2 yarış baş tutur.\nArtıq FIA Formula 2 çempionatının ilk turu keçirilib. 6-8 aprel tarixlərində keçirilmiş ilk turun 1-ci yarışında “Carlin” komandasının pilotu Lando Norris, 2-ci yarışında isə “Russian Time” komandasının pilotu Artem Markelov qələbə qazanıb. Hazırda xal cədvəlində ilk sırada 39 xalla Lando Norris yer alır. Onu 30 xalla Artem Markelov və 28 xalla “Carlin” komandasının pilotu Sergio Setta Camara izləyir.\nNövbəti tur 27-29 aprel tarixlərində Bakıda keçiriləcək.\nFIA Formula 2 çempionatının Tur Cədvəli\nBəhreyn, 6-8 aprel\nAzərbaycan, 27-29 aprel\nİspaniya, 11-13 may\nMonako, 24-26 may\nFransa, 22-24 iyun\nAvstriya, 29 iyun – 1 iyul\nBöyük Britaniya, 6-8 iyul\nMacarıstan, 27-29 iyul\nBelçika, 24-26 avqust\nİtaliya, 31 avqust – 2 sentyabr\nRusiya, 28-30 sentyabr\nAbu Dabi, 23-25 noyabr\nFIA Formula 2 Çempionatının 2-ci turu: Azərbaycan\nİki yarış keçiriləcək. F2 pilotları Bakı Şəhər Halqasını birinci yarışda 29, ikinci yarışda isə 21 dövrə vurmalıdırlar.\nKomandalar və pilotlar\nRUSSIAN TIME (Artem Markelov və Tadasuke Makino)\nPERTAMINA PREMA THEODORE RACING (Sean Gelael və Nyck De Vries)\nDAMS (Alexander Albon və Nicholas Latifi)\nART GRAND PRIX (Jack Aitken və George Russell) MP\nMOTORSPORTS (Roberto Merhi və Ralph Boschung)\nBWT ARDEN (Maximilian Gunther və Nirei Fukuzumi)\nCAMPOS VEXATEC RACING (Luca Ghiotto və Roy Nissany)\nTRIDENT (Arjun Maini və Santino Ferrucci)\nCARLIN (Sergio Sette Camara və Lando Norris)\nCHAROUZ RACING SYSTEM (Louis Deletras və Antonio Fuoco)\nAprelin 27-si, cümə günü saat 11:00-dan 11:45-dək sərbəst yürüşlər, saat 15:00-dan 15:30-dək sıralanma turu və saat 15:45-də mətbuat konfransı, 28-i, şənbə günü saat 12:00-da birinci yarış və saat 13:20-də mətbuat konfransı və 29-u, bazar günü saat 13:10-da ikinci yarış və 14:15-də sonuncu mətbuat konfransı baş tutacaq.\nXatırladaq ki, ötən il 23-25 iyun tarixlərində Bakıda baş tutmuş sonuncu Formula 2 turunun ilk yarışında “Pertamina Prema Theodore Racing” komandasının pilotu Charles Lecrerc, ikinci yarışında isə “BWT Arden2 komandasının pilotu Norman Nato qələbə qazanmışdı.


Yetkin kişi həyatında çox şeyi yaşamış və doymuşdur. Artıq gələcəyə istiqamətli uzun müddətli planları vardır. Bu səbəbdən gənc qızla ciddi münasibət düşünür.( Söhbət normal düşüncəli kişidən gedir). Gənc qızlar yetkin kişilərin yanında özlərini güclü və etibarlı hiss edir. Ayrıca gənc qızlar yetkin kişiləri ailələri ilə və ətraflarları ilə tanış edəndə daha çox qürur duyarlar.\nTarix: 11.06.2013 / 20:38 Müəllif: *_*M_O_N_I_K_A*_* Baxılıb: 76\tBölmə: Maraqli Melumatlar ve gozellik sirleri


Meclis.info - "Ölkəmizdə normal ailələrdə kişilər qazanır və pullarının əksəriyyəti qadınlarında olur".\n"Ölkəmizdə normal ailələrdə kişilər qazanır və pullarının əksəriyyəti qadınlarında olur".\nCəmiyyət 25 Yanvar 2022, 17:09 | Baxış sayı: 79\nBunu Milli Məclisin deputatı Məlahət Həsənova deyib.\n“Biz uşaq olanda atam nə qazanıbsa, onun hamısı anamda olub. Anam da idarə edirdi, kimə nə almaq lazımdır, kimə neyləmək lazımdır, bazarlığı necə etmək lazımdır və s. Yəni, bu dediyimə bir çoxları şahiddir. Düzdür, kişi qazanar, gəliri az, ya da çox olar, amma qadın ondan ev qurar. Bu, Azərbaycan ailəsinə məxsus spesifik xüsusiyyətdir”.\nMillət vəkili Avropada olan hər bir şeyin Azərbaycan ailəsinə tətbiq edilməsinin düzgün olmadığını vurğulayıb:\n“Avropada kişinin və qadının hər birinin pulu öz cibində olur. Deyərdim, bütün Avropa ölkələrinin hamısında bu belədir. Biri çörək alırsa, o biri deyir ki, get qənd al. Amma, Azərbaycanda elə deyil axı. Azərbaycanda qadın kişinin pulunu istədiyi kimi xərcləyir. Düzdür, bəzi ailələr var ki, belə deyil. Bilirik ki, Azərbaycanda yüz illər boyu nənələrimiz evin dirəyi olub. Kişi qazanıb, qadın tikib. Biz bu dəyərlərimizi gənclərimiz arasında təbliğ etməliyik. Bəlkə də, bu sözüm kişilərimizin xətrinə dəyəcək. Kişilər axı, hər şeyi bilmir, yəni, bu məsələlərdə hər şeyi bilmir. Kişi gedir bazara hər şey alır, düzdür yaxşı şey alır. Amma qiymət endirimi etmir, qadın isə bu baxımdan qənaətcildir”.\n“Kişi pul qazanar, amma evi qurmaq, evi idarə etmək cəhətdən kişilərimiz daha çox qadınlara məxsus olur. Kişilərə təbliğ etməliyik ki, ailənin vahid büdcəsi olmalıdır. Çünki ailəyə biz kiçik dövlət deyirik. Dövlətin də bir siyasəti, prioriteti olur. Ailənin prioriteti nədir? Təbii ki, uşaqları tərbiyəli, təhsilli böyütməkdir. Kişilər bilməlidir ki, ailənin hər bir şeyi bərabər bölünməlidir, maliyyə yaxşı şeylərə xərclənməlidir ki israfçılıq olmasın. Bu, dinimizdə də var. Qənaətcil olmalıdırlar, hər qəpiyin qədrini bilməlidirlər. Xatırlayırsınızsa, 2021-ci ildə möhtərəm prezidentimiz ilk çıxışında belə bir ifadə işlətdi: “Hər bir manatın qədrini bilməliyik”. Bəli, həqiqətən də, elədir. Bu gün heç kəsin qapısına pul tullamırlar, hamı nə qədərsə, əziyyət çəkir. Ona görə də, bu cür gözəl dəyərlərimiz var. Bu dəyərlərə hörmət etmək lazımdır, etməyənlərə isə təbliğat yoluyla, kiminsə hissiyatına toxunmadan anlatmaq lazımdır”.\n"Şeyxin Azərbaycanda hər zaman böyük hörməti olub və var".\n85 baxış 16 Fevral 2022, 13:24\n“Azərbaycanda yas mərasimlərindəki qadın mollaların əksəriyyəti cahil vəziyyətdədir”.\n77 baxış 1 Fevral 2022, 17:46\n“Fransada keçiriləcək prezident seçkiləri ərəfəsində bəzi dövlət adamları və siyasətçilərin Azərbaycana qarşı siyasi tərbiyəsizliyinin kəskin cavabı verilməlidir”.\n67 baxış 19 Yanvar 2022, 16:19\n"Mən əminəm ki, 2016-cı ildə baş verən Aprel döyüşlərində iştirak edən şəxslər də veteran adı və təqaüdü alacaqlar".\n80 baxış 30 Dekabr 2021, 11:51


İstintaq Komitəsi: Volqoqrad vağzalındakı partlayışda 14 nəfər ölüb, 34-ü xəsarət alıb (ƏLAVƏ OLUNUB-2)\nHadisə 29 Dekabr 2013 17:35 (UTC+04:00)\nYeni məlumat əlavə olunub (ilk xəbər saat 13:33-də yayılıb)\nRusiyanın Volqoqrad şəhərinin dəmiryol vağzalında baş vermiş partlayış nəticəsində 14 nəfər ölüb, 34 nəfər isə yaralanıb. Trend-in məlumatına görə, bu barə RİA Novosti RF İstintaq Komitəsinin rəsmi nümayəndəsi Vladimir Markinə istinadən xəbər verir.\nO, qeyd edib ki, ilkin məlumatlara görə, partlayış nəticəsində 14 nəfər, o cümlədən bir polis əməkdaşı həlak olub, 34 nəfər yaralı isə xəstəxanaya yerləşdirilib. Yaralılardan biri 2004-cü il təvəllüdlü uşaqdır.\nBundan əvvəl hadisə nəticəsində 18 nəfərin öldüyü, təqribən 50 nəfərin isə xəsarət aldığı bildirilirdi.\nPartlayış vağzalın girişindəki metalaxtaran qurğunun yanında baş verib. Ehtimallara görə, partlayışı terrorçu-intiharçı qadın törədib. Fakt üzrə RF CM-in "Terror aktı" maddəsi üzrə cinayət işi qaldırılıb.\nVağzalın binasında olan insanlar təxliyyə edilib, hadisə yerində partlayış texnikası, OMON və kinoloqlar çalışırlar.\nFaciə ilə əlaqədar 1-3 yanvar tarixlərində regionda matəm elan olunacaq.


Ərəb Birliyi Türkiyəni ərəb ölkələrinin işlərinə qarışmaqda ittiham etdi\nƏrəb Birliyi Baş katibi Türkiyəni Suriya, Liviya və İraqın işlərinə qarışmaqda günahlandırdı və Ankaranın ərəb ölkələrinin sərvətləri üçün onların milli təhlükəsizliyini təhdid etdiyini söylədi.\nƏrəb Birliyinin Baş katibi bu gün (çərşənbə günü) “Türkiyənin ərəb ölkələrinin işlərinə müdaxiləsi” iddialarına qarşı çıxdı.\nO, bu addımı ərəb ölkələrinin milli təhlükəsizliyinə təhdid olduğunu deyərək Ankaranı ərəb ölkələrinin sərvətlərinə göz dikməkdə ittiham etdi. “Ərəb Birliyi Şurası, Türkiyənin ərəb ölkələrinin daxili işlərinə, xüsusən İraq, Suriya və Liviyada qanunsuz müdaxiləsini dəfələrlə pisləyib.\nƏrəb Birliyi ərəb ölkələrinin təhlükəsizliyini, ərazi bütövlüyünü və sabitliyini təhdid edən istənilən regional müdaxiləyə qarşı olduğu üçün bu vəziyyəti qəbul etməkdən imtina edir.” – deyə Əhməd Əbulğeyt Misirin “Əş-Şərqul-Əvsət” (Yaxın Şərq) xəbər agentliyinə bildirib.\nƏbulğeyt deyib: Heç kim Suriya ssenarisinin Liviyada təkrarlanmasını istəmir. Ərəb Birliyi Liviyanın bütövlüyünü və müstəqilliyini və ərazi bütövlüyünü və milli birliyini qorumaq üçün tamamilə sadiqdir və əsla Liviyanın müxtəlif qüdrətlər arasında parçalanmasına yol verməyəcək.\nLiviya xalqının ictimai quruluş baxımından müxtəlif təbəqələrə bölünməsi və onlar arasında uçurum yaranması qəbul edilməzdir.”\nO, sonda bildirib: Keçid mərhələsinin başa çatması ilə parlament seçkiləri keçiriləcək və hamının razı olduğu uyğun Prezident seçiləcək. Liviya xalqının iradəsini simvolizə edən qanuni, inteqrasiya olunmuş və daimi qurumlar yaradılacaqdır.\nDünyanın ən çox qazanan aktyorunun...


Türkiyede teyyare qezaya uğradı - Azadliq Xeber\nTürkiyede teyyare qezaya uğradı\n10.07.2015 / 03:47 xeber –\nTürkiyənin Samsun bölgəsində yüngül mühərrikli təyyarə qəzaya uğrayıb. Lent.az-ın AZƏRTAC-a istinadən verdiyi xəbərə görə, uçuşa qalxandan bir neçə dəqiqə sonra mühərrikdəki nasazlıq ucbatından təyyarə suya məcburi eniş edib.\nSahil Təhlükəsizlik Qüvvələrinin əməkdaşları suya enmiş təyyarədə köməksiz qalan ikisi uşaq olmaqla 4 nəfəri xilas ediblər. Xilas olunanlar xəstəxanaya çatdırılıblar. Onların sağlamlığında ciddi problemin olmadığı bildirilir.


YORKSHIRE TERRIER, YORK QAYĞI, HAMAM, YUN - TƏLIM - 2021\nYorkshire terrieri üçün qayğı köpek və sahibini bir yerdə yaşamaq üçün lazım olan hijyenik şərtlərlə təmin etmək üçün nəzərdə tutulmuş bir sıra tədbirləri əhatə edir.\nEvinizin gözəl görünüşünü saxlamaq və mümkün infeksiya və infeksiyaların qarşısını almaq üçün qayğı da vacibdir.\nİt sərgiyə qatılmırsa, həddindən artıq qayğıya ehtiyac yoxdur. Və yün parlaq və düyünlü idi ki, gündəlik 10 dəqiqə fırçalama kifayətdir. Sərgi nüsxələri daha konkret və daha hərtərəfli qayğı tələb edir.\nƏn azından qısa bir müddət içərisində kəsilmək üçün yun baxımına dair tədbirlər vəziyyətini əhəmiyyətli dərəcədə pisləşdirmək deməkdir. Rəqabətli olmaq üçün, Yorkshire terrier bu cür kökəlməyə başlamalıdır. Yaklaşık 4, 5 aydan bəri Yorkshire Terrier köpək dəri yağını yandırmaq və yunun silinməməsi üçün arka ayaqlarına corabları qoymaq lazımdır.\n6, 7 aydan başlayaraq, bığ, saqqal, quyruq və bangs yun yumşaq yumşaq şeritler toplanmalıdır. Gündəlik təmizlənmədən əvvəl bu şeritler çıxarılır və daha sonra yenidən yığılır. 9-10 aylıq dövrdə kağız bitki yağı və ya yağlı maddələr tətbiq edildikdən sonra bütün Yorkshire terrier saçlarına tətbiq edilir: lanolin, xam neft, zeytun, hindistan cevizi və digər yağ növləri. Bütün kağız yerində qaldıqdan sonra, köpəyin ipək və ya neylon kəmər və çiyinləri itə qoymaqdır. İndi sizin pet xəzinə zərər verməkdən qorxmadan oynaya bilər.\nYorkshire Terrier-in yuyulması\nYorkshire terrier suyun hər 7-10 gün içində batırılmalıdır. Bununla yanaşı, yünün kirdən və yağdan təmizlənməsini asanlaşdıracaqsınız, əksinə, onları sadəcə tərk edəcəksiniz.\nXüsusi şampun istifadə etmək məsləhətdir. Istifadə etməzdən əvvəl təlimatları oxuyun. Yorkshire Terrier yuyulmadan əvvəl, şampun daha əvvəl hazırlanmış konteynerdə su ilə həll olunmalıdır. Bundan sonra evinizi yuyunmağa başlaya bilərsiniz.\nŞampun köpək paltarında 2 dəfə tətbiq olunmalı və diqqətlə hər dəfə yuyulmalıdır. Birincisi, evinizin paltarınızdan kir və yağları toplamaq və nəhayət son təmizlik aparmaq lazımdır. Ani hərəkətlərdən qaçın, hətta daha çox tüyləri kəsməmək üçün diqqətli olun.\nVideonu izləyin: Köpek Bakımı. Mia ve Leo. Yorkshire Terrier. Melis Palalı (Iyun 2021).


ABŞ-da Konqres və ştat seçkiləri qorxulu mərhələyə girir – Tramp tərəfdarları terrora əl ata bilər\n31 Oktyabr 2018 - 16:33\nABŞ-da Konqres və ştat seçkiləri qorxulu mərhələyə girir –Tramp tərəfdarları terrora əl ata bilər\nKonqres və ştat seçkiləri yaxınlaşdıqca, heç kəs ölkədəki terrorçuluğun prezident Donald Trampın hiper-tərəfdarları içindən qaynaqlanmasına təəccüblənməməlidir. Çoxları elə Trampın təhrikçiliyini nəzərə alaraq onun ardıcıllarının zorakılığa əl atacağı xəbərdarlığını edirdi.\n“Project Syndicate” portalında Elizabet Drev seçki yaxınlaşdıqca ölkənin siyasi mənzərəsində daxili terrorun dominantlıq təşkil etdiyini vurğulayır.\nSeçkiyə iki həftə qalmış prezidentin qəzəbli tərəfdarlarından biri tanınmış demokratlara və digərlərinə 14 bomba göndərdi, xoşbəxtlikdən heç biri partlamadı. Şənbə günü isə Pitsburqda sinaqoqda 11 yəhudi öldürüldü. “Bu gün qütbləşmiş və narahat amerikan cəmiyyətinin başında milləti rahatlaşdırmaqda maraqlı olmayan, onu nifrətdən, ölümcül tərəfgirlikdən uzaqlaşdırmağa getdikcə daha az çalışan bir prezident durur”, – yazan müəllifin fikrincə, konqres seçkisi zamanı istənilən hadisə baş verə bilər. O, Trampın seçkiqabağı tədbirlərinin demək olar, hər gün keçirildiyini və onun yalanlarının da əvvəlkindən daha çox eşidildiyini qeyd edir. Di gəl, gözlənən seçki xeyli həlledici sayılır, çünki respublikaçıların hökumətdə iki ildir davam edən dominantlığına son verə bilər.\n“Adətən, yeni prezident seçiləndən sonra keçirilən konqres seçkisi onunla bağlı verdikt sayılır, çox vaxt da partiyası Nümayəndələr Palatasında gücünü itirir. Amma Tramp bu seçkini özüylə misilsiz dərəcədə əlaqələndirir. O, izləyicilərinə deyir ki, onun adı seçki bülletenində olmasa da, elə bilsinlər, ona səs verirlər.\nDemokratların Senatdan çox Palatada üstünlük qazanacağına dair gözləntilər var… Respublikaçıların hər iki palatanı nəzarətdə saxlamasına dair Trump-ın qətiyyəti, yaxud narahatlığı anlaşılandır. Demokratlar Palataya nəzarəti ələ alarsa, yeni komitə sədrləri administrasiyanın bir sıra addımları, agentlikləri ilə bağlı təhqiqat başlada bilər, axı, həmin yerlərdə genişmiqyaslı korrupsiya sarıdan şübhələr var”, – məqalədə deyilir və Trampın ən çox da özüylə bağlı araşdırmalardan ehtiyatlandığı vurğulanır.


1000-dən çox insan pulsuz göz müayinəsindən yararlanıb (FOTO)\nCəmiyyət 18 Yanvar 2017 12:35 (UTC+04:00)\nAzercell Telekom-un dəstəyi ilə fəaliyyət göstərən “Mobil Göz Klinikası” ötən il ərzində müxtəlif göz xəstəliklərindən əziyyət çəkən insanlara xidmət göstərib, yüzlərlə xəstəni müayinə edib.\nAzercell-dən Trend-ə verilən məlumata görə, Ağcabədidə yerləşən Gənclər üçün təhsil mərkəzində 47 nəfər, Sabunçu rayonu, Yeni Ramana qəsəbəsindəki 1 saylı sağlamlıq imkanları məhdud gənclərin peşə reabilitasiya mərkəzində isə 29 nəfər müayinə olunub.\nKlinikanın həkimləri Salyanda və Siyəzəndə yerləşən internat məktəbində ehtiyacı olan 100 nəfərə yardım etdikdən sonra Əmircan, Zığ və Hövsan qəsəbəsində 120 nəfər olmaqla valideyn himayəsindən məhrum olan uşaqlara, ahıllara və aztəminatlı ailələrə xidmət göstəriblər. Eyni zamanda Salyandakı Əlillər Cəmiyyətində 35 nəfər, Buzovna qəsəbəsindəki Qocalar evində isə 24 nəfər müayinə olunub. Müayinələrin nəticələrinə əsasən ehtiyacı olanlara eynək reseptləri yazılıb, bəzilərinə isə müalicələr təyin edilib. Ümumilikdə 2016-cı ildə 1000-dən çox ehtiyacı olan insana “Mobil Göz Klinikası” layihəsi çərçivəsində yardım edilib.


Başçısı həbs olunan rayonların deputatları istefa verəcək? - AÇIQLAMA - Dünyaxəbər İnformasiya Portalı\nBaşçısı həbs olunan rayonların deputatları istefa verəcək? – AÇIQLAMA\nOn May 4, 2020 159\nRespublikaçi Alternativ Partiyasının (REAL) sədri İlqar Məmmədov bildirib ki, icra başçıları həbs edilən rayonların deputatları könüllü istefa verməlidir. O fikrini belə əsaslandırıb: “Birincisi, əgər prokurorluq onları bu qədər aşkar cinayətlərin törədilməsində şübhəli bilirsə və sən deputat olaraq indiyədək buna yaxın bir mövzuda ictimai çıxışlar etməmisənsə, istefa – sənin üzərinə düşən bir siyasi borcdur. İstefa ver, rayonda təzədən seçki keçirilsin. Yerli camaat səni haqlı bilərsə, deputat işini davam et.\nİkincisi, ötən parlament seçkiləri haqda ATƏT-in yaydığı rəydə birbaşa deyilir ki, bir sıra yerli dövlət qurumları namizədlərə qanunsuz təzyiqlər göstərirdi və nəticədə onlar öz namizədliklərini geri götürürdülər. Bunu məhz hansı icra başçılarının etdihyini yazmasalar da, kriminal şəbəkə qurmaqda şübhəli bilinən icra başçıları şübhələnəcəyimiz bir nömrəli şəxslər olmalıdır. Beləliklə, həmin dairələrə aid deputatların üzərində istefa ikiqat siyasi borc kimi durur”.\nDövlət Təhlükəsizlik Xidmətinin (DTX) keçirdiyi xüsusi əməliyyatlar nəticəsində Ağstafa, Neftçala və Biləsuvar rayonlarının icra başçıları həbs edilib.\nNeftçalanın deputatı olan Vətəndaş Həmrəyliyi Partiyasının (VHP) sədri Sabir Rüstəmxanlı Yenisabah.az-a bildirib ki, İlqar Məmmədovun fikirlərini real hesab etmir. “Mən millət vəkili kimi təqsdiqlənəndə artıq icra başçısı həbs olunmuşdu. Digər tərəfdən İlqar Məmmədovun fikirləri real və ağlabatan deyil. Bu məsələlərin bir-birinə nə dəxli var axı? Millət vəkili gedib icra başçısı ilə yanaşı onun kabinetində oturmur və onun işinə nəzarət etmir”, – deyə Sabir Rüstəmxanlı bildirib.\nNeftçalanın icra başçısı İsmayıl Vəliyev fevralın 21-də həbs edilib. Fevralın 9-da isə növbədənkənar parlament seçkiləri keçirilib. Konstitusiya Məhkəməsi seçkilərin nəticələrini martın 5-də təsdiqləyib.\nAğstafa və Biləsuvar rayonlarının deputatlarına gəlincə, onların fikrini öyrənmək mümkün olmayıb. Məlumat üçün deyək ki, Milli Məclisdə Ağstafanı Nizami Cəfərov, Biləsuvarı isə Bəhruz Məhərrəmov təmsil edir. Onu da qeyd edək ki, Ağstafanın icra başçısı Nizaməddin Quliyev ötən ilin dekabrında, Biləsuvarın icra başçısı Mahir Quliyev isə 4 gün əvvəl, yəni aprelin 30-da həbs edilib.\nDTX daha bir icra başçısını saxladı – ƏMƏLİYYAT KEÇİRİLİR


Ermənistan iqtisadi böhrandan çıxa bilmir - Vəziyyət getdikcə\n11:45 21 Yanvar 2020 Oxunub : 3347\n“2020-ci il iqtisadi baxımdan Ermənistan üçün çətin olacaq, baxmayaraq ki, hakimiyyət iqtisadi inqilabın davam etməsi ilə bağlı açıqlamalar verir”.\nAzvision.az xəbər verir ki, bu barədə “Past” nəşrində dərc edilən məqalədə deyilir. Nəşr yazıb ki, hökumət 2020-ci ildə 4.9% iqtisadi artımın təmin olunacağını proqnozlaşdırır, ancaq bu rəqəm daha yüksək artımı nəzərdə tutan iqtisadi inqilabın məntiqi ilə üst-üstə düşmür.\nEyni zamanda, bu proqnoz da özünü doğrultmayacaq. Çünki iqtisadiyyata mənfi təsir göstərə biləcək bir çox real risklər var.\nAvropa İqtisadi ittifaqından kənar ölkələrdən malların idxalı zamanı gömrük rüsumlarının artırılmasının nəticələri artıq Ermənistan iqtisadiyyatında nəzərə çarpmaqdadır. Fakt budur ki, 2020-ci il yanvarın 1-dən etibarən 700-ə yaxın məhsul üzrə gömrük dərəcəsi artırılıb.\nBahalaşan mallar arasında zəruri məhsullar və dərmanların olması diqqət çəkir. Bununla əlaqədar olaraq kənd təsərrüfatı, səhiyyə, tekstil, tikinti və digər sahələrdə qiymət artımı gözlənilir.\n2020-ci ilin yanvar ayından etibarən Ermənistanda Aİİ-nin gömrük rəsmiləşdirmə dərəcələri də qüvvəyə minib, bunun nəticəsində üçüncü ölkələrdən gətirilən avtomobillərin gömrük rəsmiləşdirilməsi təxminən 6 dəfə artacaq.\nBu, o deməkdir ki, dövlət büdcəsinə külli miqdarda pul gətirən üçüncü ölkələrdən avtomobillərin idxalı prosesi dayanıb və bunun nəticəsində Ermənistan bazarında avtomobil qiymətlərinin artması tendensiyası müşahidə olunur.\n“İqtisadi inqilab olacaq, lakin hakimiyyət nümayəndələrinin həyatında” - deyə məqalədə qeyd olunub.


Əməkdar artist Ömür Nağıyevin dəfni ilə bağlı açıqlama\n651 9 Yanvar 2014 11:17 | Cəmiyyət\nAzərbaycanın əməkdar artisti, tanınmış kino və teatr aktyoru Ömür Nağıyev qəflətən vəfat edib.\nBu barədə aktyorun çalışdığı S.Vurğun adına Rus Dram Teatrından məlumat verilib.\n"Aktyorumuz Ömür Nağıyev dekabrın 31-də müalicə olunduğu Mərkəzi Neftçilər Xəstəxanasında vəfat etdi, yanvarın 1-də dəfn etdik"-deyə mərhum aktyroun dəfnində iştirak etmiş Rus Dram Teatrının inzibatçısı bildirib.\nLakin Rus Dram Teatrında əməkdar artistlə vida mərasimi təşkil olunmayıb. Ömür Nağıyevlə vida mərasiminin təşkil edilməməsi və əməkdar artistin urvatsız dəfn olunması onu tanıyanların və yaxınlarının narazılığına səbəb olub.\nTeatrdan isə bunu belə izah ediblər: "Bunun üçün icazə almaq lazım idi. Bizdə əsasən xalq artistlərinin və sənət üçün bir çox işlər görən adamların vida mərasimi keçirilir. Dəfnində biz də iştirak etdik. Hövsan qəbiristanlığında dəfn olundu".\nÖmür Nağıyev 1953-cü ildə Bakıda anadan olub. 1975-1979-cu illərdə Moskvada Ümumittifaq Dövlət Kinematoqrafiya İnstitutunun kino və televiziya rejissorluğu fakültəsini bitirib. 1972-ci ildən "Azərbaycanfilm" kinostudiyasında işləyib. 30-dan çox filmdə çəkilib. Bakı Bələdiyyə teatrında işləyib.\n2005-ci ildən S.Vurğun adına Rus Dram teatrının aktyoru idi. Teatrda işlədiyi müddətdə bir neçə obrazlar yaradıb. Onlardan: Bernar (K.Xiqqins "Qarold və Mod"), Prokuror (M.İbrahimbəyov "Neft bumu"), Qersoq Kornuelski (U.Şekspir "Kral Lir"), Polis (Elçin "Ubiysa"), Azər-baba (S.Vurğun "Fərhad və Şirin") kimi obrazları aktyorun rəngarəng yaradıcılıq palitrasının nümunələrindəndir.\nÖmür Nağıyev digər əməkdar artist Nəsibə Eldarova ilə bir müddət evli olub. Onların nikahından doğulan oğlanları Rüfət Nağıyev də bir neçə ay öncə, 30 sentyabr 2013-cü il tarixində vəfat etmişdi. O, yüksək dozada narkotik qəbul olunması nəticəsində ölmüşdü. (modern.az)


Yoluxma artsa qonaq getmək məsələsində də say limiti qoyula bilər - RƏY » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n05 Mart 2021, 20:00 603\n"Bütün dünya ölkələrində olduğu kimi Azərbaycanın da koronavirusla mübarizə ilə bağlı kifayət qədər təcrübəsi var. Təcrübələrə uyğun olaraq virusla mübarizədə yeni strategiyalar meydana gəlir. Almaniyada olduğu kimi, eynilə Azərbaycanda da insanlar arasında yoluxma sayı o həddə çatır ki, nəticədə bundan səhiyyə sistemi əziyyət çəkmiş olur”.\nKaspi.az xəbər verir ki, bunu Almaniya-Azərbaycan Radioloji və Neyroradioloji Cəmiyyətinin sədri, Köln Universiteti Klinikasının tibb elmləri doktoru, azərbaycanlı alim Nuran Abdullayev deyib.\nOnun sözlərinə görə, hazırda yoluxma sayında müşahidə olunan artım insanları qaydalara tam riayət etməyə səsləyir: "Yoluxma saylarında gördüyümüz rəqəmlər və insanların buna münasibəti narahatlıq doğuran məqamlardandır. Elə ona görə də bu, maksimum şəkildə tətbiq olunan qaydalara əməl etməyi və vaksinasiyada iştirak etməyi zəruri edir. İnsanlar vaksinasiyaya qoşularaq özünü qorumaqla yanaşı, digərlərinin də virusu yüngül formada keçirməsinə və əsas da yoluxmamasına səbəb olur. Misal olaraq, son günlər aparılan elmi tədqiqatlarda peyvəndləmənin 70%-ə yaxın yoluxmanın qarşısını aldığı məlum olub. Ona görə də vaksin edilmək vacibdir”.\nAzərbaycanlı alim bildirib ki, əgər aktiv şəkildə vaksinasiya prosesi icra edilməsə və virusla mübarizə ilə əlaqəli qoyulan qaydalara ciddi əməl edilməsə, səhiyyə sistemi yenidən yüklənəcək: "Odur ki, tək çıxış yolu yenidən sərt karantin rejiminin tətbiqi ola bilər. Burada da məqsəd 70% əhalinin immunitet qazanmasına və ikinci nəsil peyvənd çıxana qədər sərt karantin rejimi müddətini uzatmaqdır. Çünki nəzərə alaq ki, qarşıdan Novruz bayramı gəlir. Novruz bayramı ərəfəsində adət-ənənəyə uyğun olaraq insanların bir-birinin evinə qonaq getməsi, insanların bir yerə cəmləşməsi ilə bayram mərasimlərinin keçirilməsi və digər bu kimi hallar yoluxma sayının daha da artmasına gətirib çıxaracaq. Belə olan halda isə, məhdudiyyətlərin və qadağaların tətbiqinə zərurət yaranır. Çünki ötən dövrdə istər bayramlarda, istərsə də adi günlərdə yumşalmalar zamanı insanların qaydalara riayət etməməsi səbəbindən yoluxma sayında yenidən qeydə alınan artımı görmüşük. Ona görə də belə davam etsə, sərt karantin rejiminin yenidən tətbiqi və bayramla əlaqədar bir-birinin evinə qonaq gedən insanların iştirakına say limitinin qoyulması vacib məsələ ola bilər. Tədqiqatlar da bunu göstərir ki, ilkin mərhələdə qonaq getmə hallarının minimuma endirilməsi və görüşlərin sayına limitin qoyulması virusun yayılmasının qarşısını alır. Təbii ki, sərt karantin rejiminin tətbiqi ölkənin iqtisadi durumuna və insanların sosial durumuna ciddi təsir edir. Ona görə də yoluxma artarsa, yuxarıdakı strategiya ilkin mərhələdə sərt karantinə keçməzdən öncə Azərbaycanda da edilməli olan strategiyanın tərkib hissəsi ola bilər”. (Report)\nQeyd edək ki, son günlər Azərbaycanda COVID-19-a yoluxma sayında artım müşahidə olunur. Əvvəlki sərt karantin rejimləri ərəfəsində də bu tendensiya hiss olunub.


Şahin Mustafayev: Azərbaycan Çinlə daha sıx ticarət əlaqələri qurmaq niyyətindədir - XALQQAZETI.COM\nAzərbaycan Respublikasının iqtisadiyyat naziri, Azərbaycan–Çin Hökumətlərarası Ticarət–İqtisadi Əməkdaşlıq Komissiyasının həmsədri Şahin Mustafayev Şanxayda səfərdə olarkən Çin Kommunist Partiyasının rəsmi mətbu orqanlarından biri olan nüfuzlu “Global Times” qəzetinə Çin-Azərbaycan iqtisadi əməkdaşlığının hazırkı vəziyyəti və perspektivləri barədə müsahibə verib. Müsahibənin əvvəlində redaktorun qeydi verilib. Qeyddə deyilir: “Çin ilə Azərbaycan arasında son illər iqtisadi əlaqələr həm ticarətin, həm də investisiyaların sürətlə artması ilə daha sıx əməkdaşlıq səviyyəsinə çatıb. Cənubi Qafqaz regionunda, Avropa ilə Asiyanın kəsişməsində yerləşən Azərbaycan, həmçinin Çinin “Bir kəmər, bir yol” təşəbbüsü üzrə mühüm coğrafi mövqeyə malikdir. Çinin həyata keçirdiyi islahatlar və açıqlıq siyasətinin, xüsusilə də Birinci Çin Beynəlxalq İdxal Sərgisi (CIIE) platformasının Azərbaycan və Çin arasında ticarətin inkişafına yaxşı imkan yaradacağı gözlənilir”. AZƏRTAC müsahibəni təqdim edir.\n– Çin ilə Azərbaycan arasındakı ticarət əlaqələrinin hazırkı vəziyyəti necədir?\n– Çin ilə Azərbaycan arasında ticarət dövriyyəsi son illərdə bir neçə dəfə artıb. 2017-ci ildə ticarət dövriyyəsinin həcmi əvvəlki illə müqayisədə 20 faiz artaraq 1,3 milyard dollara çatıb. Ötən il Çindən Azərbaycana 850 milyon ABŞ dollarından çox dəyərdə məhsul ixrac edilib.\n– Azərbaycan Çinlə iqtisadi əlaqələrini hansı sahələrdə daha da genişləndirə bilər? Azərbaycan Hökuməti ikitərəfli ticarət əlaqələrinin inkişafı üçün hansı tədbirlər görəcək?\n– Azərbaycan Çinə yüksək keyfiyyətli kənd təsərrüfatı məhsullarını, o cümlədən pambıq, tütün, şərab, alüminium və kimya sənayesi məhsulları ixrac edə bilər. Ölkəmiz isə Çindən yüksək keyfiyyətli məhsulların idxalını dəstəkləyir.\n– Azərbaycan xarici investisiyaları, o cümlədən Çin investisiyalarını dəstəkləyir...\n– Bildirim ki, Çin şirkətləri Azərbaycana 800 milyon ABŞ dollarına yaxın investisiya yatırıblar. Azərbaycanda 112 Çin kapitallı şirkət fəaliyyət göstərir. Məsələn, Azərbaycanda 3 sement zavodunun tikintisi Çinin podratçı şirkətləri tərəfindən uğurla icra edilib.\n– “Bir kəmər, bir yol” təşəbbüsü Azərbaycanın iqtisadi inkişafına necə təsir göstərir?\n– Azərbaycan Çin Hökumətinin “Kəmər və Yol” təşəbbüsünü fəal şəkildə dəstəkləyir. 2015-ci ildə Azərbaycan Respublikasının Prezidenti cənab İlham Əliyevin Çinə rəsmi səfəri zamanı “İpək Yolu İqtisadi Kəməri”nin yaradılmasının birgə təşviqi haqqında Anlaşma Memorandumu imzalanıb. Azərbaycan “Kəmər və Yol” təşəbbüsünü ilk dəstəkləyən ölkələrdəndir və bu təşəbbüsdə konkret tədbirlərlə iştirak edir. Məsələn, Azərbaycan Çin və Avropanı birləşdirən “Trans-Xəzər Beynəlxalq Nəqliyyat Dəhlizi”ni təqdim edib. Azərbaycanın yeni Bakı Beynəlxalq Dəniz Ticarət Limanı Kompleksi may ayında fəaliyyətə başlayıb. Limanı təxminən 3 milyon ABŞ dolları məbləğində avadanlıqla təchiz etdiyi üçün Çin Hökumətinə minnətdarlığımızı bildirmək istərdim.\n20 Noyabr 2018 01:19 - XƏBƏRLƏR


“Heç kimə fərq qoymuram, hamıya standart qiymətdir, dörd rəqsə 300 manat…”\nAzenglishnews.com məşhur rəqqasə Rəna (Renka) Ağamuradovanın aznews.az-a müsahibəsini təqdim edir.\n– Övladlarınızla Türkiyədə istirahətdə idiniz. Tətiliniz necə keçdi?\n– Yaxşı keçdi, 10 gün istirahət etdik. Antaliyaya getmişdik. Övladlarımla yanaşı, anam, bacım da getmişdi. Üç kq kökəldim, hələ də arıqlaya bilmirəm (gülür).\n– Bir çox məşhurlar şikayət edirlər ki, bizi Türkiyədə də tanıdılar və rahat istirahət edə bilmədik. Sizdə vəziyyət necə idi?\n– İnanırsınız ki, təyyarədə olan bütün azərbaycanlılar ilə eyni hotelə getdik. Sanki Azərbaycanda idik.\n– İstirahətinizə nə qədər pul xərclədiniz?\n– Biletə altı min verdim. Türkiyədə isə maksimum 300 dollar xərclədim. Hotel olduqca gözəl idi. Çox pul xərcləməyi sevmirəm. Çünki əziyyətlə qazanıram. Cibimdə nə qədər pul olursa-olsun xərcləmərəm.\n– Pul yığmağı bacarırsınız?\n– Uşaqlarımın təhsilinə pul ayırmağa çalışıram. İstəyirəm ki, təhsil alsınlar və hər üçünün də evi olsun. Bacımın övladı da mənim uşağımdır. Onu öz uşaqlarımdan ayırmıram.\n– Bütün məclislərə bacınızla gedirsiniz? Buna səbəb nədir?\n– Bacım mənim sirrim, köməyim, dəstəyimdir. O olmasaydı bu pilləyə çıxa bilməzdim.\n– Ana kimi övladlarınıza da vaxt ayırırsınız. İşlə bir arada çətindir. Bunu necə tənzimləyirsiniz?\n– Mənə deyirlər ki, sən robotsan. Özüm də məttəl qalıram ki, hər şeyi bir arada necə edirəm. Bu xasiyyət mənə anamdan keçib. Səhər saat 5-də oyanmışam, 9-dan ayaq üstəyəm. Gecə saat 12, yaxud da 1-də evə gedəcəyəm. Yenə işlərimi çatdıra bilmirəm, mənə 24 saat bəs eləmir. Hər şeyi özüm etmək istəyirəm.\n– Yaxın günlərdə sənətdən uzaqlaşacağınızı qeyd etdiniz. Qərarınız tez deyilmi? Eləcə də səhnəyə yaraşırsınız.\n– İstəmirəm ki, mənə desinlər bu da qocalıb, səhnədən əl çəkmir. Keçən dəfə çox möhtəşəm bir toy məclisində iştirak etdim. Orda Rusiyanın bir çox tanınmış simaları da qatılmışdılar. Opera müğənnisi mənim rəqsimi çəkdi və “Instagram” səhifəsində paylaşdı. Rus xanımları haqqımda çox gözəl sözlər yazdılar. Mən o videonu öz səhifəmdə paylaşan zaman nələr yazdılar. Adam o tipli statuslardan iyrənir, sənətdən getmək istəyir. Niyə bir-birimizə xoşa gələn sözlər deyə bilmirik. İnsanlar çox dəyişib.\n– Sizdə daha çox nələri tənqid edirlər?\n– Sındırmaq istəyirlər. Amma başa düşə bilmirlər ki, kiminsə qəlbini qırmaq günahdır. Hansısa xoşa gəlməz hadisə zamanı iradəsi zəif insan dözə bilməz. Hansısa video yayılanda, gücü olmayan insan özünə qəsd edə bilər.\n– Video məsələsini qeyd etdiniz. Ümumiyyətlə, şəxsi həyat barəsində nə dərəcədə tədbirlisiniz?\n– İşimə görə heç kimlə əlaqə qura bilmirəm.\n– Siz digər rəqqasələrlə müqayisədə tez tanındınız…\n– Xeyr, tez tanınmadım. Sadəcə məndən əvvəl sənətə gələnlər efirə çıxmırdılar. Özlərini reklam edə bilmirdilər, qınaqdan qorxurdular. Amma mən yol açdım. Məndən xoşu gəlməyən həmkarlarım da deyirlər ki, bizim yolumuzu Rəna açıb. Çünki efirlərə çıxdım. Düzdür, Aytən xanımdan sonra çıxdım. Başqa xanımlar da çıxmağa başladılar. Mən demirəm ki, efirə çıxmasınlar. Əksinə bu rəqsin daha da inkişaf etməsinə sevinirəm.\n– Məclislərə neçəyə gedirsiniz?\n– Həmişə mənə deyirlər ki, reklamınla müqayisədə çox ucuz qiymətə gedirsən, qiymətini qaldır. Amma qiyməti qaldırmağı düşünmürəm. Çünki adi insanlardan tutmuş, vəzifəli şəxslərin məclislərinə qədər gedirəm. Heç zaman heç kimə fərq qoymuram, hamıya standart qiymətdir. Dörd rəqsə 300 manat alıram.\n– Məşhur olduqdan sonra da xarakteriniz də dəyişmir. Məclislərin birində bütün masalara yaxınlaşıb, hər kəslə görüşdünüz. Bu sadəliyi heç bir məşhur etmir.\n– Bəli, amma çox adam bunu səhv başa düşür.\n– Sizi hansı mənada səhv başa düşürlər?\n– Sadə olmağım başıma bəladır. Sadə olursan başqa cür başa düşürlər. Sərt olursan deyirlər ki, Rəna dəyişib. Hərdən başa düşmürlər ki, mənim də əhval-ruhiyyəm olmaya bilər. Mən də insanam. Ümumiyyətlə, özünü yuxarıdan aparan insanları, ən əsası kiminsə sayəsində məşhurlaşanları sevmirəm. Çünki özləri əziyyət çəkib pul qazanmayıblar.\n– Siz bir müddət əvvəl qeyd etdiniz ki, keçmiş həyat yoldaşınız evli olmasaydı, onunla yenidən evlənərdiniz. Sözlərinizdə səmimi idiniz?\n– Bəli, barışardım, amma gecdi.\n– Hazırda onunla münasibətiniz necədir?\n– Yaxşıdır, keçən həftə Bakıya gəlmişdi, uşaqları gəzdirdi və s.\n– Eks-həyat yoldaşınızın ikinci nikahından övladları var?\n– Məndən yeddi yaş böyükdür.\n– Artıq neçə ildir ki, ayrılmısınız. Niyə həyatınızda heç kim yoxdur?\n– Xasiyyətim çox pisdir. Özüm oğlan kimiyəm. İndiki oğlanlarda da elə bir sevgi yoxdur ki, desin evdə otur, hər şeyi özüm edəcəyəm. Artıq hər şeyi özüm həll etməyə öyrəşmişəm.\n– Həyat yoldaşınızdan ayrıldıqdan sonra həyatınızda heç kim olmayıb?\n– Olub. Bir insanla üç il sevgili olmuşam. Amma sonra ayrıldıq, alınmadı. İşimə görə qısqanclıq başladı. Həmişə deyirəm ki, məni onun qədər sevən insan olmaz. Ona görə də həyatıma daxil olmaq istəyən kimsə olduqda onun kimi olmağını istəyirəm. Bu səbəbdən də alınmır.\n– Bu şəxs də sizdən yaşca böyük idi?\n– Xeyr, həmyaşıd idik.\n– Şou-biznes nümayəndəsi, yoxsa iş adamı idi?\n– Xeyr, adi insan idi. Mən heç vaxt sevgilim iş adamı olsun və s. kimi düşünməmişəm. Əsas odur ki, mənə dəyər versin. Təzə- təzə tanınırdım, ora-bura gedirdim. İşimə görə qısqanclıq oldu. Ona görə də ya karyeranı, ya da evi seçməlisən.\n– Bəlkə, onunla yenidən barışasınız.\n– Mümkün deyil, çünki dostuq.\n– Siz iş adamlarının da məclislərinə gedirsiniz. Orada sizinlə tanış olmaq istəyən olurmu?\n– Mən kiməm ki, qızlar kənarda qalıb, subaylara baxan yoxdur.\n– Sizi çox sevən uşaqlarınızı qəbul etməyən şəxslə ailə qurarsınız?\n– Əsla. O insanı yaxına belə buraxmaram. İlk öncə deyim ki, heç kimi uşaqlarımla tanış etmirəm. Yalnız o insanla tanış etmişdim. Əgər bir insan məni sevirsə, uşaqlarımı da qəbul etməlidir.\n– Həmkarınız rəqqasə Aygünlə münasibətiniz necədir?\n– O haqda danışmaq istəmirəm.\n– Münasibətiniz o qədər pisdir?\n– O insanı tanımıram. Mənə maraqlı deyil. İnsanlar hər şeyi kənardan görür.\n– Yaxın günlərdə bağ evində video paylaşmışdınız. Öz evinizdir?\n– Bəli, bizim evimizdir, böyük deyil.\n– Rəqqasəlikdən başqa hansısa gəlir mənbəyiniz varmı?\n– Xeyr, amma bu haqda fikirləşirəm. Elə bir iş görməliyəm ki, təkrarı olmasın. Biri salon açır, hamı salon açır. Ona görə qeyri-adi bir iş olsun ki, heç kim səni təkrarlamasın. Birinci olmaq lazımdır.\n– Aya nə qədər pul qazanırsınız?\n– Pulu saymıram. Hər zaman deyirəm ki, hesablayacağam, alınmır, unuduram. Məndə riyaziyyat çox zəifdir.\n– Xeyr, amma daxilən varlıyam. Sıravi insanam, müğənnilər varlıdır. Müğənni olsaydım nə dərdim olardı, xəstə olanda fonoqram oxuyurlar. Təbii ki, onların da işləri çox çətindir. Saat beşdə toya gedirlər, birdə çıxırlar. Günə beş banket oynayıram, yoruluram. Amma bunu rəqsimdə biruzə verməməliyəm. Onu da deyim ki, bəzi təşkilatçılar adımdan istifadə edirlər. Guya mən xına mərasiminə gedəcəyəm, həmin gün başqa rəqqasə göndərirlər. Bildirirlər ki, Renka xəstələnib, gələ bilmir. Rəqqasə özü mənə deyib ki, bunlardan xəbəri olmayıb. Oynadıqdan sonra öyrənib.\n– Haqqınızda hansısa şayiə yayılıb?\n– O qədər olub ki. Guya məni kimsə saxlayır. Qabağa çəkəni var, öz sayəsində qalxmayıb. Guya məni hansısa restoranda kiminləsə görüblər, onun sevgilisi mənə zəng edib. Bu hadisə yaxın günlərdə olub. Sübut da etdim ki, belə şey olmayıb. Hamı bir-birinin arxasınca danışır. Ona görə də öyrəşmək lazımdır.